f

**Smjernice za podnosioce prijava**

*Poziv potencijalnim korisnicima bespovratnih sredstava za* *mjeru podrške investicijama u prerađivačke kapacitete i marketing poljoprivredno-prehrambenih proizvoda*

decembar, 2022. godine

**SADRŽAJ**

[1. INFORMACIJE O JAVNOM POZIVU 3](#_Toc121914529)

[1.1. Informacija o projektima uz čiju podršku se realizuje ovaj javni poziv 3](#_Toc121914530)

[1.2. Zaštita podataka 3](#_Toc121914531)

[1.3. Ciljevi mjere podrške 3](#_Toc121914532)

[1.4. Očekivani rezultati Javnog poziva 3](#_Toc121914533)

[2. PRAVILA JAVNOG POZIVA 4](#_Toc121914534)

[2.1. Prihvatljivi podnosioci prijava financijske podrške 4](#_Toc121914535)

[2.2. Neprihvatljivi podnosioci prijava 5](#_Toc121914536)

[2.3. Prihvatljivi sektori prerade za podršku 6](#_Toc121914537)

[2.4. Prihvatljiva geografska regija za projekte 7](#_Toc121914538)

[2.5. Zahtjevi za ispunjenje standarda 7](#_Toc121914539)

[2.6. Visina financijske podrške kroz mjeru podrške investicijama u prerađivačke kapacitete i marketing poljoprivredno prehrambenih proizvoda 7](#_Toc121914540)

[2.6.1. Ukupna raspoloživa sredstva 7](#_Toc121914541)

[2.6.2. Visina pojedinačnih iznosa za finansiranje i udio sufinansiranja korisnika 7](#_Toc121914542)

[2.7. Kriteriji za ocjenjivanje zaprimljenih prijava 8](#_Toc121914543)

[2.7.1. Opći kriteriji prihvatljivosti podnosioca prijave i i prijave (poslovni plan/projektni prijedlog) 8](#_Toc121914544)

[2.7.2. Posebni kriteriji prihvatljivosti podnosioca prijava 10](#_Toc121914545)

[2.7.3. Kvalitativni kriteriji za bodovanje dostavljenih prijava 12](#_Toc121914546)

[2.8. Pravila za korištenje financijske podrške 12](#_Toc121914547)

[2.8.1. Prihvatljive investicije i troškovi 13](#_Toc121914548)

[2.8.2. Neprihvatljive investicije i troškovi 18](#_Toc121914549)

[2.8.3. Sadržaj ponude 19](#_Toc121914552)

[2.8.4. Lista prihvatljivih zemalja porijekla kupljene robe 19](#_Toc121914566)

[2.9. Rokovi za završetak predloženog projekta 19](#_Toc121914567)

[3. NAČIN PODNOŠENJA PRIJAVA I NJIHOVO OCJENJIVANJE 20](#_Toc121914568)

[3.1. Potrebna dokumentacija 20](#_Toc121914569)

[3.2. Način dostave prijave 22](#_Toc121914570)

[3.3. Krajnji rok za podnošenje prijava 22](#_Toc121914571)

[3.4. Dodatne informacije 22](#_Toc121914572)

[3.5. Informisanje potencijalnih podnosioca prijava o javnom pozivu 22](#_Toc121914573)

[4. BODOVANJE I ODABIR KORISNIKA SREDSTAVA MJERE PODRŠKE 22](#_Toc121914574)

[Korak 1: Provjera administrativne usklađenosti i ispunjenosti općih i posebnih kriterija 23](#_Toc121914575)

[Korak 2: Ocjena bazne godine i bodovanje podnesenih prijava na osnovu kvalitativnih kriterija 23](#_Toc121914576)

[Korak 3: Kontrola i ocjena podnosioca prijave i poslovnog plana/projektnog prijedloga 27](#_Toc121914577)

[Korak 4: Posjeta na terenu 29](#_Toc121914578)

[5. OBAVIJEST O REZULTATIMA POZIVA 30](#_Toc121914579)

[6. ODLUKA O DODJELI SREDSTAVA I POTPISIVANJE UGOVORA 30](#_Toc121914580)

[7. NAČIN ISPLATE SREDSTAVA 31](#_Toc121914581)

[8. PODRŠKA U TOKU REALIZACIJE INVESTICIJA 31](#_Toc121914582)

[9. IZVJEŠTAVANJE I PRAVDANJE TROŠKOVA ZA PREDMETNU INVESTICIJU 31](#_Toc121914583)

[10. KONTROLA REALIZACIJE INVESTICIJE I PRAĆENJE 32](#_Toc121914584)

[11. PROMOCIJA PROJEKATA I OZNAČAVANJE OBJEKATA I OPREME FINANSIRANIH KROZ MJERU PODRŠKE PROJEKTA 32](#_Toc121914585)

[12. IZMJENE I/ILI ISPRAVKE JAVNOG POZIVA 33](#_Toc121914586)

[PRILOZI 33](#_Toc121914587)

LISTA SKRAĆENICA

|  |  |
| --- | --- |
| **BD** | Brčko Distrikt |
| **BiH** | Bosna i Hercegovina |
| **BRC** | Britanski konzorcij trgovaca na malo (engl. *British Retail Consortium*) |
| **CIP** | Čišćenje na mjestu (engl. *Cleaning-in-place*) |
| **CITES** | Konvencija o međunarodnoj trgovini ugroženim vrstama divljih životinja i biljaka (engl. *Convention on International Trade in Endangered Species of Wild Fauna and Flora*) |
| **CzDA** | Češka razvojna agencija (engl. *Czech Development Agency*) |
| **ERP** | Planiranje resursa preduzeća (engl. *Enterprise Resource Planning)* |
| **ESD** | Elektrostatično disipativni |
| **EU** | Evropska unija |
| **EUR** | Euro |
| **EU4AGRI** | Podrška Evropske unije konkurentnosti poljoprivrede i ruralnom razvoju u Bosni i Hercegovini (engl. European Union Support to Agriculture Competitiveness and Rural Development in Bosnia and Herzegovina) |
| **EU4AGRI- Recovery** | Podrška Evropske unije oporavku i otpornosti poljoprivrede i ruralnom razvoju u Bosni i Hercegovini(engl. European Union Support to COVID-19 Recovery and Resilience of Agriculture and Rural Development in Bosnia and Herzegovina) |
| **EU4Business** | Konkurentnost i inovacije: Lokalne razvojne strategije (engl. Competitiveness and Innovation: Local Development Strategies) |
| **EU4BusinessRecovery** | Ulaganje u odgovor na COVID-19 (engl. COVID-19 Investment Response) |
| **FBiH** | Federacija Bosne i Hercegovine |
| **HACCP** | Analiza rizika i kritičnih kontrolnih tačaka (engl. *Hazard Analysis and Critical Control Point*) |
| **IFS** | Međunarodni standard za hranu (engl. *International Food Standard*) |
| **IoT** | Internet stvari (engl. *Internet of Things*) |
| **IRR** | Interna stopa povrata (engl. *Internal Rate of Return*) |
| **ISO** | Međunarodna organizacija za standardizaciju (engl. *International Organization for Standardization*) |
| **IT** | Informaciona tehnologija (engl. *Information Technology*) |
| **JCI** | Jedinstvena carinska isprava |
| **JIB** | Jedinstveni identifikacioni broj |
| **JLS** | Jedinica lokalne samouprave |
| **KM** | Konvertibilna marka |
| **NPV** | Neto sadašnja vrijednost (engl. *Net present value*) |
| **PCB** | Polihlorovani bifenili (engl. *Polychlorinated Biphenyls*) |
| **PDF** | Prijenosni format dokumenata (engl. *Portable Document Format*) |
| **PDV** | Porez na dodanu vrijednost |
| **POPs** | Perzistentni organski polutanti (engl. *Persistent Organic Pollutants*) |
| **RS** | Republika Srpska |
| **SOOO** | Supstance koje oštećuju ozonski omotač |
| **UHT** | Ultra-visoka temperatura (engl. *Ultra-high temperature)* |
| **UN** | Ujedinjene nacije (engl. *United Nations*) |
| **UNDP** | Razvojni program Ujedinjenih nacija (engl. *United Nations Development Programme*) |
| **USB** | Univerzalna serijska sabirnica (engl. *Universal Serial Bus*) |
| **VKB** | Veterinarski kontrolni broj |
| **ZK** | Zemljišnoknjižni |

# 1. INFORMACIJE O JAVNOM POZIVU

## 1.1. Informacija o projektima uz čiju podršku se realizuje ovaj javni poziv

Javni poziv potencijalnim korisnicima bespovratnih sredstava investicijama u prerađivačke kapacitete i marketing poljoprivredno-prehrambenih proizvoda će se realizovati uz podršku dva projekta (u daljnjem tekstu: Projekti):

* „Podrška Evropske unije konkurentnosti poljoprivrede i ruralnom razvoju u BiH“ - EU4AGRI;
* „Podrška Evropske unije otpornosti u poljoprivrednom i prehrambenom sektoru u BiH“ - EU4AGRI-Recovery.

Projekti imaju za cilj da moderniziraju poljoprivredno-prehrambeni sektor i poboljšaju ruralnu ekonomiju povećavajući konkurentnost poljoprivredne proizvodnje, poslova i usluga, ublažavajući negativne ekonomske efekte pandemije COVID-19 na poljoprivredno-prehrambena preduzeća i operatere ruralnog turizma, te osiguravajući kontinuitet njihovog poslovanja.

Projekte finansira Evropska unija, a zajednički ih provode Razvojni program Ujedinjenih nacija (UNDP) i Češka razvojna agencija (CzDA).

**Ovaj javni poziv kao i smjernice za potencijalne podnosioce prijava se isključivo odnose na mjeru podrške u prerađivačke kapacitete poljoprivredno-prehrambene industrije kroz uvođenje inovacija i razvoj novih i/ili unapređenje postojećih proizvoda, marketinških alata, te osiguranje kontinuiteta poslovanja i sigurnog i zdravog radnog okruženja.**

## 1.2. Zaštita podataka

UNDP osigurava zaštitu ličnih podataka odgovorno i u skladu s pravilima UNDP-a, najboljim praksama struke i tehničkim i finansijskim mogućnostima, slijedeći načela zakonitosti, pravilnosti i transparentnosti. Svi podaci koje budu dostavili podnosioci prijava će se koristiti isključivo za potrebe UNDP-a i Projekta.

## 1.3. Ciljevi mjere podrške

U cilju postizanja održive poljoprivrede, kontrolisane upotrebe prirodnih resursa i uvođenja dobrih praksi Projekti očekuju ostvarivanje sljedećih ciljeva kroz provedbu mjere podrške investicijama u prerađivačke kapacitete, marketing poljoprivredno-prehrambenih proizvoda i osiguranje kontinuiteta poslovanja i sigurnog i zdravog radnog okruženja:

* doprinos stabilizaciji/jačanju proizvodne konkurentnosti i povećanju/zadržavanju nivoa produktivnosti prehrambene industrije kroz modernizaciju i uvođenje novih tehnologija, inovacije, i promovisanje dodane vrijednosti poljoprivrednih i prehrambenih proizvoda;
* unaprijeđenje kvaliteta proizvoda, higijene i sigurnosti hrane kroz uvođenje osnovnih i viših standarda kvaliteta;
* promovisanje dobrih praksi i održivog razvoja putem poboljšanja upravljanja prirodnim resursima, zaštite okoliša, zaštite radnika i sigurnosti hrane;
* zaštita poslovanja od posljedica nastalih uslijed pandemije COVID-19 i korištenje novih poslovnih prilika za jačanje poslovanja i pristup novim tržištima;
* ublažavanje operativnih i finansijskih gubitaka nastalih uslijed pandemije COVID-19;
* smanjenje operativnih troškova, ulaganje u opremu potrebnu za sigurno pakiranje proizvoda, osobnu zaštitnu opremu (OZO) i alate za sigurno radno mjesto.

## 1.4. Očekivani rezultati Javnog poziva

Kroz provedbu ovog Javnog poziva se očekuju sljedeći rezultati:

* minimalno 17 poslovnih subjekata je investiralo u projekte sa elementima modernizacije i tehnološkog razvoja prerađivačkih kapaciteta, a u svrhu povećanja kvantiteta i kvaliteta proizvoda;
* podržani prerađivački subjekti su povećali prihode za 10% do kraja 2024. u odnosu na baznu godinu (2022.);
* minimalno 17 podržanih poslovnih subjekata je kroz investiciju minimizirao negativne efekte pandemije COVID-19.
* stvoreno je minimalno 20 novih radnih mjesta.

**NAPOMENA: Svi projektni prijedlozi/poslovni planovi koji nisu u skladu sa ciljevima i očekivanim rezultatima Smjernica za javni poziv neće biti razmatrani.**

# 2. PRAVILA JAVNOG POZIVA

Pravila javnog poziva definišu prihvatljive podnosioce prijava, aktivnosti i troškove, te osnovne kriterije i zahtjeve koje podnesene prijave moraju zadovoljiti kako bi bile uzete u obzir za sufinansiranje.

Ovaj javni poziv sastoji se od dva LOT-a, i to:

* LOT 1 – prijave sa iznosom tražene finansijske podrške koja je jednaka ili manja od 80.000 KM i
* LOT 2 – prijave sa iznosom tražene finansijske podrške većim od 80.001 KM a manjim od 300.000 KM

Pravila ovog javnog poziva odnose se na oba LOT-a, osim u posebnim slučajevima u kojima je naglašeno koje pravilo vrijedi za LOT1 a koje za LOT2.

## 2.1. Prihvatljivi podnosioci prijava financijske podrške

Prihvatljivi podnosioci prijava za dodjelu bespovratnih sredstava u okviru mjere podrške mogu biti

* obrti, preduzetnici,
* zadruge i
* mikro, mala i srednja preduzeća koja zapošljavaju manje od 250 radnika

a koji su:

* registrovani 31.03.2021. godine ili prije i bave se preradom poljoprivrednih proizvoda i/ili proizvodnjom prehrambenih proizvoda[[1]](#footnote-2) a čiji godišnji prihod u 2022. godini nije bio veći od 10.000.000 KM a uključujući i prihod povezanih lica[[2]](#footnote-3) u 2022. godini nije bio veći od 30.000.000 KM, (Pod ukupnim prihodom po ovom kriteriju se smatra prosti zbroj prihoda podnosioca i svih povezanih lica iz pojedinačnih financijskih izvještaja, a ne iz konsolidovanih financijskih izvještaja. **Maksimalan dozvoljen prihod podnosioca 10.000.000 KM a maksimalan dozvoljen ukupni prihod svih povezanih lica je 20.000.000 KM**).
* koja u vlasničkoj strukturi nemaju udio javnog kapitala ili glasačkih prava tog javnog kapitala.

Podnosioci prijava mogu podnijeti **samo jednu prijavu** na ovaj javni poziv. Podnosioci prijava mogu da podnesu prijave za **projekte definisane ovim javnim pozivom isključivo samostalno.** Prijave više podnosilaca u okviru jednog prijedloga neće biti uzete u obzir. **Podnosioci prijava su odgovorni za realizaciju projekta uključujući i finansijske obaveze.**

**Podnosioci prijave koji su u prethodnom periodu koristili financijsku podršku kroz mjeru podrške** investicijama u prerađivačke kapacitete i marketing poljoprivredno-prehrambenih proizvoda **(odnosi se na mjeru financiranu od strane EU4AGRI/EU4AGRI-Recovery) se smatraju neprihvatljivim podnosiocima.**

**Podnosilac prijave koji sa projektom EU4AGRI ima aktivan ugovor koji se odnosi na mjeru podrške investicijama u primarnu poljoprivrednu proizvodnju mora u potpunosti realizovati investiciju iz aktivnog ugovora (npr. dobiti odobrenje na Izvještaj o investiciji), te u potpunosti ispuniti sve njime propisane obaveze, uključujući i one po osnovu zapošljavanja kao i ostvariti povećanje prihoda u skladu sa dinamikom navedenom u poslovnom planu da bi bio prihvatljiv korisnik financijske podrške u sklopu ovog javnog poziva.**

Podnosioci prijava trebaju ispunjavati sve uslove definisane ovim smjernicama, odnosno prijedlog projekta treba da bude pripremljen u skladu sa zahtjevima i karakteristikama datim u smjernicama i prijavnom paketu, uključujući i obrazac projektnog prijedloga, poslovnog plana i druge odgovarajuće priloge. Također projektni prijedlog **MORA** biti u skladu sa gore navedenim ciljevima i doprinijeti ostvarivanju očekivanih rezultata ovog javnog poziva.

## 2.2. Neprihvatljivi podnosioci prijava

Projekti neće razmatrati ni odobriti podršku podnosiocima prijava za koje se utvrdi da:

* su kroz prijavu dostavili neistinite i netačne informacije i popratnu dokumentaciju;
* su u postupku predstečajne nagodbe ili likvidacije;
* nisu registrovani na području BiH;
* nisu ispunili obaveze plaćanja dospjelih poreza i doprinosa za penziono i zdravstveno osiguranje u skladu sa zakonskim odredbama;
* nemaju izmirene sve obaveze prema svojim zaposlenicima po bilo kojoj osnovi;
* su osuđeni za kazneno djelo vezano za svoje poslovanje na temelju pravosnažne presude;
* u periodu od 3 godine (ili od datuma registracije ako su registrovani kraće od 3 godine) imaju neispunjenih obaveza za dodijeljene poticajne mjere entitetskih ministarstava, odnosno relevantnih institucija Brčko Distrikta BiH (BD);
* nisu ispoštovali sve obaveze ugovora sklopljenih po osnovu ranije odobrenih projekata koji su realizovani uz finansijsku podršku projekata finansiranih i/ili implementiranih od strane UNDP;
* imaju u vlasničkoj strukturi udio javnog kapitala ili glasačkih prava tog javnog kapitala;
* su ostvarili negativan poslovni rezultat u 2022. godini;
* su, ostvarili godišnji prihod u 2022. godini veći od 10.000.000 KM ili zajedno sa povezanim licima su imali prihod u 2022. godini veći od 30.000.000 KM[[3]](#footnote-4) (struktura i izračun ovog prihoda je detaljno objašnjen u tačci 2.1);
* Vlasnik i/ili odgovorno lice obnašaju javnu funkciju, ili su zaposleni u institucijama vlasti.

Dodatno, kod razmatranja podnosilaca prijava razmatrat će se prihvatljivost njihovih poslovnih praksi. Projekti neće odobriti podršku podnosiocima prijava za koje se utvrdi da:

* krše ili učestvuju u zloupotrebi ljudskih prava, uključujući prava manjinskih naroda;
* upotrebljavaju ili tolerišu prisilan ili nametnuti rad;
* upotrebljavaju ili tolerišu najgore oblike dječijeg rada;
* sudjeluju u proizvodnji, trgovini ili distribuciji:
* **oružja i/ili municije** ili njihovih sastavnih dijelova te replike oružja koja se prodaju djeci;
* **alkoholnih pića** (osim piva i vina);
* **duhana ili duhanskih proizvoda**; i
* **opreme i/ili organizovanja djelatnosti kockanja**, kockarnica, kladionica i sličnih poduhvata organizovanja igara na sreću;
* krše sankcije UN-a, relevantne konvencije, ugovore i rezolucije ili su na UN-ovim popisima o neprihvatljivosti;
* su uključeni u proizvodnju, prodaju i distribuciju pornografije;
* se bave nezakonitom proizvodnjom ili prodajom ili distribucijom bilo kojeg proizvoda, ili se bavi aktivnošću koja se smatra nezakonitom prema domaćim zakonima ili propisima ili prema međunarodnim konvencijama i sporazumima ili onima koji podliježu međunarodnom postepenom ukidanju ili zabrani;
* proizvode ili upotrebljavaju ili trguju nevezanim azbestnim vlaknima ili proizvodima koji sadrže azbest;
* se bave aktivnostima koje su zabranjene domaćim zakonima ili međunarodnim konvencijama koje se odnose na zaštitu resursa biološke raznolikosti ili kulturne baštine;
* su izloženi kontroverzama i/ili drugim radnjama prije ili tokom provođenja Javnog poziva i koje mogu imati negativan uticaj na reputaciju UNDP-a, Projekata, donatora ili institucionalnih partnera uključenih u provedbu projektnih aktivnosti.

## 2.3. Prihvatljivi sektori prerade za podršku

Za podršku investicijama u prerađivačke kapacitete i marketing **prehrambenih proizvoda** prihvatljivi su svi projekti koji se isključivo odnose na proizvodnju **proizvoda za ljudsku prehranu** a u sklopu sljedećih sektora:

* prerada voća;
* prerada gljiva, ljekobilja[[4]](#footnote-5), začinskog bilja[[5]](#footnote-6);
* vinarstvo i prerada maslina;
* prerada povrća;
* prerada mlijeka;
* prerada mesa;
* prerada jaja;
* prerada i konzerviranje riba;
* prerada meda[[6]](#footnote-7);
* prerada žitarica[[7]](#footnote-8) i uljarica;
* proizvodnja gotove hrane i jela[[8]](#footnote-9)

## 2.4. Prihvatljiva geografska regija za projekte

U okviru ovog javnog poziva prihvatljive su prijave za projekte koji će se realizovati na teritoriji BiH.

Prijave za projekte koji se odnose na investicije u prerađivačke kapacitete koji se nalaze na teritoriji jedinica lokalne samouprave (JLS) koje spadaju u nerazvijene u RS ili grupa IV u FBiH ili izrazito nerazvijene u RS ili grupa V u FBiH[[9]](#footnote-10) dobit će prednost te će biti dodatno bodovane u skladu s tabelom za bodovanje datom u dijelu 4. *Bodovanje i odabir korisnika bespovratnih sredstava.*

## 2.5. Zahtjevi za ispunjenje standarda

Investicije finansirane putem Projekata moraju biti realizovane u skladu sa standardima iz važećih zakonskih i podzakonskih akata koji se odnose na zaštitu i sigurnost na radu, sigurnost hrane, zaštitu okoliša, javno zdravstvo, dobrobit i zdravlje životinja te zaštitu bilja.

Nakon završetka investicije, projektni tim zajedno sa predstavnicima partnerskih institucija, će vršiti kontrolu ispunjenja pomenutih standarda od strane odabranih korisnika.

## 

## 2.6. Visina financijske podrške kroz mjeru podrške investicijama u prerađivačke kapacitete i marketing poljoprivredno prehrambenih proizvoda

### Ukupna raspoloživa sredstva

**Ukupna raspoloživa sredstva** za podršku investicijama u prerađivačke kapacitete i marketing poljoprivredno-prehrambenih proizvoda iznose do **5.000.000 KM**. Ukoliko se po ovom pozivu zaprimi veći broj kvalitetnih prijava koje prevazilaze raspoloživa sredstva, Projekti zadržavaju pravo da povećaju iznos raspoloživih sredstva.

**Projekti zadržavaju pravo da ne dodijele sva raspoloživa sredstva u slučaju da kvalitet projektnih prijedloga ne ispuni očekivanja i definisane kriterije.**

### Visina pojedinačnih iznosa za finansiranje i udio sufinansiranja korisnika

Sredstva podrške po jednoj prijavi mogu iznositi **od** **30.000 KM do 300.000 KM i mogu se koristiti samo za financiranje prihvatljivih troškova (navedeni iznosi ne uključuju PDV koji se smatra neprihvatljivim troškom)**.

Maksimalni iznos tražene finansijske podrške za projekte koji spadaju pod LOT1 ne mogu biti veći od 80.000 KM (iznos bez PDV-a), dok iznos tražene finansijske podrške za projekte koji spadaju pod LOT2 moraju biti od 80.001 KM do 300.000 KM (iznosi bez PDV-a).

Iznos obaveznog financijskog učešća podnosioca prijave (odnosi se na oba LOTa) je 30% ukupnih prihvatljivih troškova.

**Sufinansiranje mora biti novčano** te se učešće neke druge vrste neće uzimati u obzir. Podnosilac prijave će podatke o finansijskim sredstvima za sufinansiranje obezbijediti kroz prijavni obrazac i budžet, zajedno sa pismom namjere o minimalnom iznosu sufinansiranja.

Nakon odobrenja projekata, budući korisnici će imati mogućnost da izaberu između dva načina isplate odobrenih sredstava i to:

1. avansna isplata i
2. refundiranje troškova.

Ukoliko odabrani korisnici odaberu način avansne isplate **morat će dostaviti bankovnu garanciju** na ukupan traženi iznos financiranja od strane Projekta kroz mjeru podrške. Bankovna garancija se treba izdati na period trajanja Ugovora i dodatna 2 mjeseca, a treba uključiti traženi iznos financiranja od strane Projekta. Na primjer, ukoliko je ukupni iznos prihvatljivih troškova projekta 450.000 KM, gdje se kroz mjeru podrške finansira 270.000 KM, iznos bankovne garancije će se tražiti na iznos 315.900 KM (iznos podrške + PDV). Bankovna garancija će biti iskorištena ukoliko se utvrdi da podnosilac prijave nije ispunio **SVE** Ugovorom predviđene obaveze.

Ukoliko odabrani korisnici odaberu način isplate sredstava putem refundiranja troškova, Projekat će odobrene i ugovorene iznose podrške isplatiti nakon završetka provođenja **svih projektnih aktivnosti** i dostavljanja **potpunih dokaza o ispunjenju svih ugovornih obaveza**, a koje su sastavni dio ugovora o financiranju.

Troškovi izdavanja bankovnih garancija se smatraju neprihvatljivim troškovima u okviru ovog javnog poziva. Projekat će dostaviti primjer teksta bankovne garancije svim korisnicima koji budu odabrani za podršku i koji odaberu avansno plaćanje kao način isplate mjere podrške.

Više informacija o načinu plaćanja se nalazi u dijelu *7.* *Način isplate sredstava*.

U slučaju da korisnik po implementaciji projekta **ne ostvari planiranu razinu pokazatelja** navedenih u podnesenoj prijavi i Ugovoru o podršci, Projekat ima pravo **zatražiti od korisnika da izvrši povrat ukupnih (ili dijela) uplaćenih novčanih sredstava**. **Projekti mogu donijeti i posebnu odluku o izmjeni ugovornih obaveza u slučaju vanredne situacije koje utječu na poslovanje, a van kontrole je korisnika (epidemiološke mjere, prirodne nepogode i sl.).**

## 2.7. Kriteriji za ocjenjivanje zaprimljenih prijava

Zaprimljene prijave za financiranje putem mjere podrške za investicije u prerađivačke kapacitete i marketing poljoprivredno-prehrambenih proizvoda će se ocjenjivati na osnovu niže opisanih **općih, posebnih i kvalitativnih kriterija prihvatljivosti potencijalnih korisnika (podnosilaca prijave).**

**Ispunjenje općih i posebnih kriterija je obavezno (eliminatorno), a prijave koje su zadovoljile prag prolaza se predlažu za daljnju ocjenu.**

**Idući korak u ocjeni jeste ocjena bazne godine, nakon čega se pristupa bodovanju prijava u skladu sa kvalitativnim kriterijima. Na osnovu kvalitativnih kriterija vrši se bodovanje i rangiranje prijava u ovisnosti o osvojenom broju bodova.**

### 2.7.1. Opći kriteriji prihvatljivosti podnosioca prijave i i prijave (poslovni plan/projektni prijedlog)

Podnosioci prijave i prijava moraju ispuniti slijedeće opće kriterije:

1. podnosilac prijave je dostavio potpuni prijavni paket u elektronskom formatu putem web stranice https://javnipoziv.undp.ba;
2. podnosilac prijave ima sjedište na teritoriji BiH i registrovan je u jedinici lokalne samouprave ili sudu, u zavisnosti od organizacionog oblika;
3. osoba koja podnosi zahtjev u ime podnosioca prijave mora biti isključivo vlasnik ili odgovorno lice podnosioca prijave;
4. planirana investicija će se realizovati na teritoriji BiH;
5. podnosilac prijave nije ostvario prihod veći od 10.000.000 KM u 2022. godini, a zajedno sa povezanim licima u 2022. nije ostvario prihod veći od 30.000.000 KM u 2022. godini (dostavljeni bruto bilansi za 2022. godinu. Ovo uključuje i bruto bilanse za sva povezana lica (konsolidacija rezultata nije prihvatljiva));
6. u slučaju izgradnje novog objekta, podnosilac je obavezan dostaviti dokaz o vlasništvu ili pravu korištenja zemljišta (koje uključuje i pravo gradnje) na period ne kraći od 10 godina od datuma objave ovog javnog poziva za zemljište na kome je planirana izgradnja (vlasnik zemljišta ne može biti osoba koja obnaša javnu/izvršnu funkciju). Ugovori moraju biti ovjereni kod notara (osim ukoliko je podnosilac prijave zakupac ili koncesionar državnog zemljišta);
7. postojeći objekat koji je predmet investicije je u vlasništvu podnosioca prijave ili podnosilac prijave posjeduje koncesiju ili ugovor o najmu čije trajanje je najmanje 10 godina počev od datuma objave ovog Javnog poziva (ukoliko je relevantno – npr. rekonstrukcija, sanacija, adaptacija i/ili opremanje postojećeg objekta). Ugovori moraju biti ovjereni kod notara. Vlasnik objekta ne može biti osoba koja obnaša javnu/izvršnu funkciju;
8. postojeći objekti u koje se instalira oprema moraju imati važeću upotrebnu dozvolu (ukoliko je objekat već korišten za proizvodnju) ili dobiti upotrebnu dozvolu nakon završene investicije (u toku trajanja projekta) ukoliko objekat prethodno nije korišten za proizvodnju. Za ove objekte (objekte koji nemaju upotrebnu dozvolu) je neophodno dostaviti dozvolu za građenje (dokaz da je objekat legalno izgrađen);
9. ukoliko je primjenjivo objekti u koje se instalira oprema moraju dobiti (ukoliko već nemaju) veterinarski kontrolni broj (VKB) najkasnije 30 dana prije isteka Ugovora o financijskoj podršci;
10. za sve građevinske radove obuhvaćene projektnim prijedlogom: i) ukoliko se radi o radovima na postojećem objektu (sanacija, adaptacija, restauracija, dogradnja) podnosilac prijave će ukoliko bude odabran za financijsku podršku biti u obavezi dostaviti dozvolu za građenje najkasnije do podnošenja prvog zahtjeva za isplatu financijskih sredstava ili mišljenje nadležnog organa da za predmetne radove na objektu nije potrebna građevinska dozvola: ii) ukoliko se radi o izgradnji novog objekta podnosilac prijave će ukoliko bude odabran za financijsku podršku biti u obavezi dostaviti dozvolu za građenje najkasnije do podnošenja prvog zahtjeva za isplatu financijskih sredstava ili mišljenje nadležnog organa da za predmetne radove nije potrebna građevinska dozvola;
11. podnosilac prijave je registrovan 31.03.2021. godine ili prije i od tada se aktivno bavi preradom poljoprivrednih proizvoda. **U sektoru za koji se prijavljuje mora biti aktivan minimalno jednu godinu**;
12. odabrani sektor u kojem se realizuje investicija je sektor iz kojeg dolazi najveći udio sirovine koji se koristi u preradi (više od 40% vrijednosti sirovine). Odabrani sektor MORA spadati u prihvatljive sektore koji su definisani u poglavlju 2.3. Prihvatljivi sektori prerade za podršku;
13. podnosilac prijave je obavezan kreirati nova radna mjesta kroz planiranu investiciju. Broj novih radnih mjesta ovisi o iznosu financijske podrške, odnosno LOT-a u sklopu kog se prijava podnosi i to na sljedeći način:

|  |  |
| --- | --- |
| **LOT** | **Obavezan broj radnih mjesta** |
| LOT 1 | 1 |
| LOT 2 | 2 |

Radna mjesta **MORAJU** biti stalnog karaktera i kreirana u toku trajanja Ugovora o finansijskoj podršci. Navedeno će biti ugovorna obaveza i uslov za isplatu financijske podrške;

1. podnosilac prijave će osigurati finansijska sredstva za sufinanciranje u minimalnom iznosu koji je definisan u 2.6.2 odnosno minimalno 30% od ukupnih prihvatljivih troškova. Napomena: Ovaj procenat može biti i veći jer maksimalan iznos financijske podrške Projekata ne može biti veći od 300.000 KM.
2. troškovi konsultantskih usluga navedenih u projektnom prijedlogu ne mogu iznositi više od 15% od tražene financijske podrške[[10]](#footnote-11);
3. prijava (projektni prijedlog/poslovni plan) koja se realizuje u sklopu LOT-1 MORA bit završena najkasnije 6 mjeseci od dana potpisivanja ugovora, dok prijava (projektni prijedlog/poslovni plan) koja se realizuje u sklopu LOT2 MORA biti završena do kraja EU4AGRI Projekat ili najkasnije 12 mjeseci od dana potpisivanja ugovora;
4. podnosilac prijave u vlasničkoj strukturi nema udio javnog kapitala ili glasačkih prava tog javnog kapitala;
5. podnosilac prijave nije poslovao sa gubitkom u 2022. godini;
6. podnosilac prijave nema blokiran nijedan bankovni račun u trenutku podnošenja prijave na ovaj javni poziv;
7. podnosilac prijave u momentu podnošenja prijave nema dospjelih, a neizmirenih obaveza po osnovu poreza (direktni i indirektni porezi) i drugih davanja, uključujući i one prema uposlenicima, poreza na dobit i ostalih dospjelih, a neizmirenih obaveza;
8. ukoliko se planirana investicija ili njen dio odnosi na instalaciju postrojenja za proizvodnju energije iz obnovljivih izvora, biomase ili obradu otpada, podnosilac prijave mora posjedovati studiju o tehnološkoj izvodljivosti[[11]](#footnote-12);
9. podnosilac prijave nije u postupku predstečajne nagodbe ili likvidacije [[12]](#footnote-13);
10. vlasnik i/ili odgovorno lice podnosioca prijave nije osuđivan za kazneno djelo vezano za svoje poslovanje na temelju pravosnažne presude (dokaz: izjava potpisana i ovjerena od strane odgovornog lica)[[13]](#footnote-14);
11. vlasnik i/ili odgovorno lice podnosioca prijave ne obnaša/ju javnu funkciju.

### Posebni kriteriji prihvatljivosti podnosioca prijava

Posebni kriteriji prihvatljivosti potencijalnih podnosioca prijave odnose se na minimalni kapacitet prerade koji se mora ispuniti prije i/ili nakon investicije, minimalne tehničke i tehnološke uslove koje moraju ispuniti objekti za preradu u skladu sa važećim zakonima u BiH i dokaze da se podnosioci prijave bave preradom poljoprivredno-prehrambenih proizvoda kao što su rješenja o registraciji objekata i ostali dokazi. Cilj ovih kriterija je da usmjere podnosioce na prijave čijom će se realizacijom značajno unaprijediti njihovo poslovanje, prvenstveno u smislu povećanja **produktivnosti, efikasnosti i konkurentnosti, te primjenom inovativnih tehnoloških rješenja i procesa u preradi i marketingu prehrambenih proizvoda**.

Sve prijave koje uključuju izgradnju novih i/ili sanaciju/adaptaciju/rekonstrukciju postojećih objekata ili ugradnju opreme koja mijenja prvobitnu namjenu objekta (postojeća upotrebna dozvola nije primjenjiva) će se smatrati završenim tek nakon pribavljanja upotrebne dozvole za realizovanu investiciju, odnosno dokaza o ispunjenju zakonom propisanih tehničkih uslova za obavljanje predmetne djelatnosti.

**Pojašnjenje: Navedeni su kriteriji koje podnosilac prijave mora ispunjavati u momentu podnošenja zahtjeva, odnosno kriteriji koje mora zadovoljiti predložena investicija, izuzev kriterija koji se odnose na klaonice.**

Ispunjenost ovih kriterija će se provjeriti na osnovu poslovnog plana/projektnog prijedloga i ažurirane registracije obrta/preduzetnika/zadruge/preduzeća.

#### Prerada povrća, voća, vinarstvo, prerada maslina, gljiva i začinskog bilja

***Voće i povrće***

* Podnosilac prijave posjeduje objekat i opremu za bavljenje preradom voća i/ili povrća.

***Vinarstvo***

* Podnosilac prijave koji se bavi preradom grožđa i proizvodnjom vina mora ispuniti sljedeće posebne uslove:
  + minimalna godišnja proizvodnja vina (u 2022. godini) iznosi 100 hektolitara.

***Prerada maslina***

* Podnosilac prijave koji se bavi preradom maslina mora ispuniti sljedeće posebne uslove:
  + minimalna godišnja prerada masline (u 2022. godini) iznosi 10 tona maslina.

***Gljive i začinsko bilje***

* Podnosilac prijave posjeduje objekat i opremu za bavljenje preradom gljiva i začinskog bilja.

#### Sektor prerade mlijeka

* Podnosioci prijave koji se bave preradom mlijeka i mliječnih proizvoda moraju ispuniti sljedeće posebne uslove:
  + minimalna godišnja prerada (u 2022. godini) kozijeg ili ovčjeg mlijeka iznosi 70.000 litara; ili
  + minimalna godišnja prerada (u 2022. godini) kravljeg mlijeka iznosi150.000 litara.

#### Sektor prerade mesa

**Za klaonice**

* Podnosioci prijave koji se bave preradom mesa i mesnih proizvoda moraju ispuniti sljedeće posebne uslove nakon završene investicije:
* Projektni prijedlog koji se odnosi na objekte za klanje stoke i živine mora rezultirati sa sljedećim dnevnim kapacitetima klanja i primarne obrade:
  + minimalno 50 junadi; ili
  + minimalno 30 ovaca ili koza; ili
  + minimalno 25 svinja; ili
  + minimalno 5.000 peradi.

**Za objekte za preradu mesa**

* Podnosioci prijave koji se bave preradom mesa i mesnih proizvoda moraju ispuniti sljedeće posebne uslove:
  + minimalna godišnja prerada mesa (u 2022. godini) iznosi 10 tona.

#### Sektor prerade jaja

Podnosilac prijave posjeduje objekat i opremu za bavljenje preradom jaja.

#### Sektor prerade žitarica i uljarica

Podnosioci prijava koji se bave preradom žitarica (bez proizvodnje stočne hrane) moraju ispuniti sljedeće uslove:

* minimalna godišnja prerada (u 2022. godini) žitarica iznosi 200 tona;
* minimalna godišnja prerada (u 2022. godini) uljarica iznosi 2 tone.

#### Sektor prerade i konzerviranja riba

* Podnosioci prijava za preradu i konzerviranja riba moraju ispuniti sljedeće uslove:
  + minimalna godišnja prerada ribe iznosi 20 tona.

#### Sektor prerade ljekobilja i meda

* Podnosioci prijava za preradu ljekobilja i meda moraju ispuniti sljedeće uslove:
  + posjeduje objekat i opremu za bavljenje preradom ljekobilja i/ili meda;
  + minimalna godišnja prerada meda i proizvodnja prehrambenih proizvoda na bazi meda (u 2022. godini) iznosi 5 tona;
  + minimalna godišnja prerada ljekobilja (u 2022. godini) – prihvatljiva samo proizvodnja čaja iznosi 10 tona.

#### Sektor proizvodnja gotove hrane i jela

* Podnosilac prijave posjeduje objekat i opremu za bavljenje ovom vrstom proizvodnje.
  + minimalna godišnja proizvodnja (u 2022. godini) iznosi 2 tone.

Neispunjavanje navedenih posebnih kriterija će rezultirati isključenjem predloženog investicionog projekta iz daljnjeg ocjenjivanja.

### 2.7.3. Kvalitativni kriteriji za bodovanje dostavljenih prijava

U ocjenjivanju prijava, Projekti će također uzeti u obzir i kvalitativne kriterije koji koriste se za bodovanje dostavljenih prijava. Kvalitativni kriteriji su detaljno obrađeni u poglavlju 4. Bodovanje i odabir korisnika sredstava mjere podrške - Korak 2: Bodovanje prijave.

## 2.8. Pravila za korištenje financijske podrške

Budžet predloženih investicijskih projekata (uključujući i sufinanciranje) kojeg pripremaju podnosioci prijava može sadržavati **prihvatljive i neprihvatljive stavke**, koje se odnose na predloženi projekat i nisu nastale prije datuma potpisivanja ugovora o financijskoj podršci, a u skladu sa ispod navedenom kategorizacijom. Ukoliko podnosilac prijave navede i neprihvatljive stavke iste moraju biti jasno odvojene od prihvatljivih stavki te propisno deklarisane. Kroz ovaj javni poziv je moguće finansirati **isključivo prihvatljive stavke**, i **obavezno minimalno učešće podnosioca** prijave mora biti iz prihvatljivih stavki dok će se neprihvatljive stavke koristiti za procjenu poslovnog plana.

Podnosioci prijava mogu usmjeriti projekte na sljedeće investicije kako bi se pospješilo i/ili doprinijelo i/ili ostvarilo slijedeće:

* ulaganje u materijalnu i nematerijalnu imovinu vezanu uz novu investiciju proširenja prerađivačkih kapaciteta u svrhu unapređenja produktivnosti, efikasnosti i konkurentnosti podnosioca prijave; kroz uvođenje novih ili unapređenje postojećih proizvoda/usluga u svrhu dodavanja nove vrijednosti i jačanja tržišne pozicije i konkurentnosti;
* ulaganje u materijalnu i nematerijalnu imovinu vezanu za poboljšanje uslova rada (sigurnost i zdravlje radnika, prevenciju širenja COVID-19);
* uvođenje standarda sigurnosti hrane i kvaliteta proizvoda, kao i standarda zaštite okoliša i sigurnosti i zdravlja uposlenika, kako bi se osigurala usklađenost proizvodnje sa EU standardima, zaštitili uposlenici i kupci i smanjio negativan ekološki uticaj proizvodnje;
* konsultantske usluge koje doprinose unapređenju poslovanja, zaštite na radu, higijensko-sanitarnih uslova prostora gdje se odvija proizvodnja, ali i upravljanju i implementaciji, i izvještavanju o toku realizacije predloženog projekta.

### 2.8.1. Prihvatljive investicije i troškovi

Podnosilac prijave će biti dužan pravdati trošak ukupnih prihvatljivih stavki predviđenih za realizaciju projekta, kako vlastitih tako i sredstava podrške kroz Projekte.

Da bi investicije i troškovi bili prihvatljivi potrebno je da budu:

1. neophodni za implementaciju predloženog projekta;
2. realni i predviđeni budžetom;
3. opravdani i mjerljivi; i
4. nastali nakon potpisivanja i tokom trajanja ugovora sa Projektima,

Navedeno se odnosi kako na sredstva Projekata, tako i na sredstva osigurana od podnosioca prijave. U određenim slučajevima se može desiti da je podnosilac prijave već započeo investiciju (na primjer izgradnja objekata) te se u takvim slučajevima mogu prikazati samo troškovi vezani za tu investiciju koji će nastati nakon potpisivanja ugovora sa Projektima (fazna izgradnja). Podnosilac prijave ranije uložena sredstva ne može prikazivati kao vlastiti udio u sufinanciranju. **U ovom slučaju je neophodno napomenuti da faza izgradnje koja se finansira iz budžeta projekta za koji je podnešena prijava mora rezultirati izdavanjem upotrebne dozvole ukoliko je to zakonom propisano, odnosno stavljanjem investicije u funkciju jer se samo u tom slučaju projekat smatra u potpunosti realizovanim i tada je moguće opravdati/tražiti sredstva**.

Prihvatljive investicije i troškovi se odnose na **izgradnju, sanaciju i/ili rekonstrukciju objekata,** **nabavku opreme, mašina, alata, komunikacijskih uređaja, hardvera i softvera za kontrolu, praćenje, upravljanje i nadzor proizvodnih procesa, profesionalnih i konsultantskih usluga** te ostalih roba, a kako je navedeno u tabeli ispod.

|  |
| --- |
| A. LISTA PRIHVATLJIVIH INVESTICIJA |
| 1. SVI SEKTORI |
| **1.1. Izgradnja, sanacija i/ili rekonstrukcija** |
| 1.1.1. Izgradnja, sanacija, dogradnje, adaptacija i/ili rekonstrukcija objekata za preradu poljoprivredno prehrambenih proizvoda (objekti za prijem, istovar, skladištenje sa mogućošću hlađenja i čuvanja sirovina, pranje/čišćenje, sortiranje, preradu, mljevenje, toplinsku obradu, konzerviranje, sušenje, zamrzavanje, skladištenje i analizu gotovih proizvoda itd.); objekata za skladištenje ambalaže, dodataka hrane (sol, šećer, začini i sl.) aditiva i gotovih proizvoda, punjenje, rezanje, konfekcioniranje, označavanje (etiketiranje) i pakiranje gotovih proizvoda, lift za transport gotovih proizvoda ili poluproizvoda, manipulativne prostorije i hodnici objekata za pranje i čišćenje, postrojenja za instalaciju ventilacije, klimatizacije i grijanja, sporedni energetski objekti; izgradnja i/ili rekonstrukcija sistema za vodo-snabdijevanje (uključujući bunare), snabdijevanje gasom, strujom (uključujući generatore) i kanalizacioni sistem. |
| 1.1.2. Izgradnja objekata za klanje i rasijecanje sa pripadajućom unutarnjom i vanjskom infrastrukturom a koja uključuje prostorije ili prostore za prijem i odmor životinja za klanje, manipulaciju živih životinja (kolne vage), smještaj bolesnih životinja ili na oboljenje sumnjivih ili ozljeđenih životinja, omamljivanje i klanje životinja, obavljanje proizvodnog procesa, evisceraciju i dalju primarnu obradu i izgradnje prostorije za skladištenje nusproizvoda koje nisu za ljudsku upotrebu. |
| 1.1.3. Izgradnja, sanacija i/ili rekonstrukcija i opremanje objekata za promociju i degustaciju gotovih proizvoda. |
| 1.1.4. Izgradnja, sanacija i/ili rekonstrukcija, laboratorije, prostorije za odmor radnika, garderobe, prostorije za presvlačenje i sanitarne prostorije, skladište za sredstva za čišćenje, pranje i dezinfekciju) i smještaj centralnih jedinica sanitariju (sistem čišćenja na mjestu (engl. *Cleaning-in-place – CIP*), pjenomat i sl.) ukoliko su u sastavu proizvodnog objekta i ukoliko njihova vrijednost ne prelazi 50% ukupnih prihvatljivih troškova namjenjenih izgradnji. |
| 1.1.5. Izgradnja, sanacija i/ili rekonstrukcija objekata za preradu poluproizvoda i tretman otpadnih voda, upravljanje otpadom i prevenciju zagađenja vazduha. |
| 1.1.6. Izgradnja, sanacija i/ili rekonstrukcija postrojenja za proizvodnju energije iz obnovljivih izvora sa maksimalnim kapacitetom godišnje potrošnje energije u okviru preduzeća (solarne energije, postrojenja na biomasu, i sl.), |
| **1.2. Opća oprema za preradu** |
| 1.2.1. Oprema za prijem sirovina (unutrašnji transport, čišćenje, sortiranje, sušenje/pranje i sl.) |
| 1.2.2. Oprema i uređaji za preradu i termičku obradu proizvoda (kuhanje, pečenje, sterilizaciju, pasterizaciju, blanširanje, sušenje i dimljenje) |
| 1.2.3. Oprema i uređaji za punjenje, vaganje, konfekcioniranje, pakovanje, obilježavanje i etiketiranje |
| 1.2.4. Oprema za skladištenje sirovina i gotovih proizvoda |
| 1.2.5. Oprema za rukovanje, manipulaciju, utovar, istovar i unutrašnji prevoz sirovina i proizvoda uključujući električni viljuškar i paletar |
| **1.3. Ostala opća oprema** |
| 1.3.1. Laboratorijska oprema, isključujući sitni laboratorijski inventar (integralni dio projekta). |
| 1.3.2. Oprema za detekciju stakla, metala i/ili drugih fizičkih rizika. |
| 1.3.3. Oprema za osiguranje posebnih mikroklimatskih uslova u proizvodnim i/ili skladišnim prostorijama (uključujući vještačku ventilaciju, klimatizaciju, hlađenje i grijanje sušenje /vlaženje zraka). |
| 1.3.4. Oprema za uspostavljanje posebnih mikroklimatskih i/ili temperaturnih uslova za potrebe proizvodnje i/ili skladištenja proizvoda. |
| 1.3.5. Oprema za praćenje, mjerenje i upravljanje procesima proizvodnje i skladištenja (sa instalacijom). |
| 1.3.6. Investicije u tehnologije koje doprinose štednji energije i zaštiti životne sredine. |
| 1.3.7. Oprema za sakupljanje, prijem, skladištenje (hladnjače), uklanjanje i preradu nusproizvoda koji nisu namijenjeni ljudskoj upotrebi |
| 1.3.8. Investicije u opremanje postrojenja za proizvodnju energije iz obnovljivih izvora za sopstvenu potrošnju: posebno u solarnu energiju, postrojenja na biomasu, kotlove za sagorjevanije biomase i sl., sa maksimalnim kapacitetom godišnje potrošnje energije u okviru preduzeća. |
| 1.3.9. Oprema obradu otpada i prečišćavanje i tretiranje otpadnih voda |
| 1.3.10. Oprema za vještačko prozračivanje, klimatizaciju, hlađenje i grijanje objekata za preradu i skladištenje |
| 1.3.11. Oprema za pranje i higijensko sušenje ruku u objektu i sanitarnim čvorovima (uključujući tuševe), oprema za garderobne prostorije, te oprema za sušenje i čišćenje, pranje i dezinfekciju odjeće i obuće |
| 1.3.12. Oprema za čišćenje, pranje i dezinfekciju (sterilizaciju) objekata, opreme, vozila, alata, aparata i mašina; |
| 1.3.13. Oprema i inventar za opremanje objekata za promociju i degustaciju gotovih proizvoda. |
| **1.4 Digitalni alati i oprema (sa instalacijom)** |
| 1.4.1. Unapređenje procesa i organizacije poslovanja, koje doprinosi digitalnom i otpornom oporavku privrede, u svrhu razvoja novih kompetencija, povećanja proizvodnje, povećanja izvoza i očuvanja postojećih te stvaranje novih radnih mjesta. Prihvatljive su, ne isključivo, aktivnosti poput:   * uvođenje digitalnih alata (softvera) za unaprijeđenje proizvodnje, upravljanje i praćenje resursa i procesa (npr. pametna prerada hrane koja podrazumijeva prelazak na upotrebu naprednih proizvodnih tehnologija, pametno planiranje resursa preduzeća (engl. *Enterprise Resource Planning – ERP)*, upravljanje lancem nabavke, Internet stvari[[14]](#footnote-15) (engl. *Internet of Things - IoT*), i sl.); * uvođenje opreme (hardvera) koji će podržati unaprijeđenje proizvodnje, upravljanje i praćenje resursa i procesa (npr. računara, senzora, robotike, IoT, i drugih tehnoloških rješenja u aktivnostima prerade hrane, i sl); * uvođenje softvera za unapređenje pristupa tržištu (online prodavnice, i sl.). |
| 1. **SEKTOR PRERADE VOĆA, POVRĆA, VINARSTVO, PRERADE MASLINA, GLJIVA , ZAČINSKOG BILJA I LJEKOBILJA** |
| **2. 1. Oprema za preradu voća i povrća, gljiva i začinskog bilja** |
| 2.1.1. Oprema za rezanje, sjeckanje i cijeđenje |
| 2.1.2. Oprema i uređaji za hlađenje i zamrzavanje, uključujući liofilizaciju - zaleđeno sušenje |
| **2.2. Oprema za vinarstvo** |
| 2.2.1. Oprema za hladnu stabilizaciju vina. |
| 2.2.2. Oprema za filtriranje. |
| 2.2.3. Pumpe za vino. |
| 2.2.4. Centrifugalni separatori. |
| 2.2.5. Nitro-generatori. |
| 2.2.6. Pneumatske prese. |
| 2.2.7. Spremnici za čuvanje vina izrađeni od inoksa, drveta ili keramike. |
| **2.3 Oprema za maslinarstvo** |
| 2.3.1. Oprema za konzerviranje. |
| 2.3.2. Oprema i uređaji za prečišćavanje maslinovog ulja |
| 2.3.3. Tankovi za taloženje i skladištenje maslinovog ulja (uključujući skladištenje u zatvorenoj atmosferi) |
| **3. SEKTOR PRERADE MLIJEKA** |
| **3.1. Oprema** |
| 3.1.1. Oprema za prijem, čuvanje (hlađenje) skladištenje, uzorkovanje, utovar, preradu, termičku obradu, odležavanje/vrenje, fermentacija, zrenje, punjenje, mjerenje, pakovanje i obilježavanje mlijeka i mliječnih prerađevina. |
| 3.1.2. Oprema za ispitivanje kvaliteta mlijeka. |
| 3.1.3. Oprema za držanje i skladištenje mlijeka i mliječnih prerađevina, ali ne uključuje laktofrize (police, transporteri, elevatori itd.). |
| 3.1.4. Oprema za odlaganje i transport primarnog, sekundarnog i tercijarnog materijala za pakovanje otpada. |
| 3.1.5. Oprema za pripremu (uključujući hemijsku pripremu), akumulaciju i distribuciju vode, uključujući toplu i hladnu (led) vodu. |
| **4. SEKTOR PRERADE MESA** |
| **4.1. Oprema** |
| 4.1.1. Oprema za istovar životinja i istovarne rampe i kolske vage |
| 4.1.2. Oprema za prijem, privremeni smještaj, hranjenje i pojenje životinja u prostoru za čekanje, čišćenje, pranje i dezinfekcija prostora za čekanje. |
| 4.1.3. Oprema za usmjeravanje životinja tokom kretanja u klaonici. |
| 4.1.4. Oprema za obuzdavanje, omamljivanje i klanje životinja. |
| 4.1.5. Sistem (dijelovi, oprema) za transport trupova i dijelova trupa. |
| 4.1.6. Oprema za sječenje trupova nakon iskrvarenja. |
| 4.1.7. Uređaji za mjerenje udjela mišićnog tkiva u trupu. |
| 4.1.8. Oprema za preradu i pakovanje iznutrica. |
| 4.1.9. Oprema za pražnjenje i čišćenje želudaca, bešika i crijeva. |
| 4.1.10. Uređaji za hlađenje živinskih trupova (hlađenje vazdušnom strujom ili „čilerima”). |
| 4.1.11. Oprema za preradu i skladištenje masti. |
| 4.1.12. Oprema za hlađenje i/ili zamrzavanje sirovina i gotovih proizvoda, uključujući i uređaje za mjerenje. |
| 4.1.13. Oprema za proizvodnju mljevenog mesa, poluprerađenih proizvoda od mesa, mehanički odvojenog mesa i gotovih mesnih prerađevina. |
| 4.1.14. Oprema za unutrašnje veterinarske kontrole (kao dio objekta, integralni dio projekta). |
| **5. SEKTOR PRERADE JAJA** |
| * 1. **Oprema** |
| * + 1. Оprema za prijem, rukovanje, čuvanje i otpremu gotovih proizvoda sa odgovarajućim uređajima za mjerenje; |
| 1. **SEKTOR PRERADE ŽITARICE I ULJARICA** |
| * 1. **Oprema** |
| 6.1.1. Oprema za sušenje i mljevenje žitarica |
| 6.1.2. Oprema za testiranje kvaliteta zrna i gotovih proizvoda od žitarica i industrijskog bilja i oprema za analizu uslova skladištenja |
| 6.1.3. Oprema za prijem i manipulaciju, transport, sirovina (horizontalni i vertikalni transporteri zrna, vage za kamione i protočne vage za zrna), |
| 6.1.4. Unutrašnja oprema za silose |
| 6.1.5. Kolska vaga |
| 1. **SEKTOR PRERADE I KONZERVIRANJA RIBA** |
| **7.1. Oprema** |
| 7.1.1. Oprema za pripremu i čuvanje leda |
| 7.1.2. Oprema za konzerviranje (punjenje, toplinsku obradu i dimljenje) |
| 7.1.3. Oprema za pripremu proizvoda kojima se dodaju druge namirnice, aditivi i začini |
| 7.1.4. Oprema za interne veterinarske preglede (vlasništvo pogona, sastavni dio projekta) |
| **8. SEKTOR PRERADE LJEKOBILJA I MEDA** |
| **8.1. Oprema** |
| 8.1.1. Oprema za zagrijavanje, pročišćavanje, dekristalizaciju i homogenizaciju meda |
| 8.1.2. Linja za vrcanje meda, razne vrcaljke |
| 8.1.3. Sušare za ljekobilje |
| 8.1.4. Oprema za sjeckanje/rezanje, mljevenje, drobljenje ljekobilja |
| 8.1.5. Oprema za analizu gotovih proizvoda za vlastite potrebe |
| **9. SEKTOR PROIZVODNJE GOTOVE HRANE I JELA** |
| **9.1. Oprema** |
| Za ovaj sektor prihvatljiva je nabavka specifične opreme koja je navedena u svim ranijim sektorima |

|  |
| --- |
| **B. UNAPREĐENJE ZAŠTITE I SIGURNOSTI NA RADU (UKLJUČUJUĆI I COVID-19)**  **(odnosi se na sve sektore)** |
| **1. IZGRADNJA** |
| 1.1 Izgradnja, sanacija i/ili rekonstrukcija infrastrukture i opremanje objekata u cilju unapređenja zaštite i sigurnosti na radu (uključujući i COVID-19): izgradnja protivpožarnih rezervoara i hidrantske mreže; izgradnja elektro instalacija i gromobranskih instalacija za objekte/prostorije koji će biti izgrađeni u sklopu predloženog projekta; izgradnja elektrostatičkih podova ili premazivanje podova elektrostatično disipativnim (ESD) podnim premazom za objekte/prostorije koji će biti izgrađeni u sklopu predloženog projekta; ugradnja uređaja za provođenje evakuacije i spašavanja radnika u slučaju opasnosti od požara i drugih nepogoda; izgradnja/dogradnja prostorija sa dezinfekcijskim barijerama i slični radovi koji imaju za cilj unapređenje zaštite i sigurnosti na radu. |
| **2. OPREMA** |
| 2.1 Oprema, linije, mašine i sredstva za čišćenje, pranje i dezinfekciju (sterilizaciju) objekata, poslovnih prostorija, proizvodnih pogona, ambalaže, proizvoda, opreme, alata, aparata i mašina, prostorija za presvlačenje odjeće i sanitarnih objekata (uključujući i COVID-19). |
| 2.2 Lična zaštitna oprema na radnom mjestu (uključujući i COVID-19) (odijela, maske, rukavice, sredstva za dezinfekciju, itd.). |
| 2.3 Oprema za pranje, higijensko sušenje ruku u operativnim objektima i sanitarnim prostorijama (uključujući tuševe), oprema za prostorije za smještaj garderobe, oprema za čišćenje i dezinfekciju odjeće i obuće. |
| 2.4 Oprema za sigurnost na radnom mjestu (uključujući i COVID-19) (kompleti za prvu pomoć, zaštitne cerade, upijači za ulja, termovizijske kamera za termičko mjerenje tjelesne temperature, itd.) |
| 2.5 Oprema za protivpožarnu zaštitu (hidrantski ormari i oprema, protivpožarni aparati, mlaznice, panik lampe, protivpožarni alarmi, sprinkler sistemi, detektori dima, sistemi za detekciju opasnih i eksplozivnih para i gasova, barijere/rampe za dezinfekciju pri ulasku u proizvodni pogon itd.) |

|  |
| --- |
| C. LISTA PRIHVATLJIVIH TROŠKOVA VEZANIH ZA IZGRADNJU OBJEKATA IZ LISTE A |
| 1.GRAĐEVINSKI RADOVI |
| 1.1. Pripremni radovi (radovi koji nisu navedeni kao neprihvatljivi)  1.2. Rušenje i demontaža 1.3. Zemljani radovi  1.4. Betonski radovi  1.5. Armirano-betonski radovi  1.6. Instalaterski radovi  1.7. Stolarski radovi  1.8. Zidarski radovi  1.9. Izolacioni radovi  1.10. Krovopokrivački radovi  1.11. Gotove konstrukcije i elementi |
| 2. ZANATSKI RADOVI |
| 2.1. Limarski radovi  2.2. Stolarski radovi  2.3. Bravarski radovi  2.4. Staklorezački radovi  2.5. Gipsani radovi  2.6. Podne i zidne obloge  2.7. Kamenorezački radovi  2.8. Keramički radovi  2.9. Parketarski radovi  2.10. Molerski radovi i tapaciranja  2.11. Fasadni radovi |
| 3. MONTAŽERSKI RADOVI |
| 3.1. Elektro-instalacioni radovi  3.2. Vodovodni i kanalizacioni radovi  3.3. Gasne instalacije  3.4. Instalacije centralnog grijanja |
| 4. PEJZAŽNI RADOVI I PRILAZNI PUTEVI |
| 4.1. Uređenje eksterijera  4.2. Izgradnja unutrašnjih puteva  4.3. Potporni i zaštitni zidovi  4.4. Asfaltiranje |
| D. PRIHVATLJIVE KONSULTANTSKE USLUGE |
| 1. Uvođenje i certifikacija standarda i sistema kontrole kvalitete za prerađivačke kapacitete (podrazumjeva troškove konsultantskih usluga pripreme, obuke i uvođenja sistema i standarda za certifikaciju, kao i samu certifikaciju koju provodi nezavisna certifikacijska kuća). |
| 1. Savjetovanje o uvođenju i unapređenju tehnološkog procesa proizvodnja, pronalaženju odgovarajućeg tehničko- tehnološkog rješenja i odabir opreme i opremanje objekata, dizajnu i razvoju proizvoda. |
| 1. Troškovi angažmana eksternih konsultanata za podršku u realizaciji projekta što uključuje i pripremu finansijskih i narativnih izvještaja prema Projektu u toku trajanja ugovora o finansiranju |
| 1. Troškovi angažmana eksternih konsultanata za savjetodavne usluge i usavršavanje na polju marketinga, promocije te za primjenu digitalnih alata i opreme za upravljanje proizvodnim procesima, materijalnim i ljudskim resursima |
| 1. Troškovi stručnog nadzora građevinskih radova i ugradnja opreme i mašina u cilju osiguranja kvaliteta. |
| 1. Troškovi savjetovanja za generisanje energije iz obnovljivih izvora, izradu energetskih audita i elaborata, zaštitu okoliša, smanjenje i optimizacija korištenja prirodnih resursa, razvoj poslovanja po principima kružne ekonomije. |
| 1. Edukacija i usavršavanje za primjenu digitalnih alata i opreme |
| 1. Pregled ispitivanja uslova radne sredine u zimskom i ljetnom periodu (ispitivanje fizičkih, hemijskih i bioloških štetnosti i mikroklime u radnim i pomoćnim prostorijama) za objekte/prostorije koji će biti izgrađeni u sklopu projekta. |
| 1. Pregled i ispitivanja elektro instalacija i gromobranskih instalacija za objekte/prostorije koji će biti izgrađeni u sklopu projekta. |
| 1. Pregled i ispitivanja sredstava rada (upotrebne dozvole) za opremu koja se nabavlja u sklopu predloženog projekta. |
| 1. Obuka i provjera znanja svih zaposlenih iz oblasti zaštite na radu i protivpožarne zaštite, te specijalističke obuke (npr. rukovalac kotlovskim postrojenjima, posudama pod pritiskom i dr.) ukoliko su iste vezane za opremu koja je predmet predloženog projekta. |
| 1. Izrada uputstava i znakova zaštite na radu i zaštite od požara za opremu i objekte/prostorije koji su predmet predloženog projekta, te izrada uputstava i znakova zaštite od COVID-19. |
| 1. Izrada planova i protokola sveobuhvatnog kontinuiranog procesa rada za slučaj pojave širenja COVID-19 ili neke druge nepogode/katastrofe. |

**NAPOMENA: Troškovi prihvatljivih konsultantskih usluga ne mogu iznositi više od 15% iznosa financijske podrške. Sve usluge koje su pobrojane kao konsultantske ulaze u ovaj procenat.**

**Izuzetno, a vezano za angažman konsultanta koji će pružiti podršku u realizaciji projekta (tačka 3. u tabeli C Prihvatljive konsultantske usluge) maksimalni iznos financiranja je vezan za iznos financijske podrške, i to na sljedeći način:**

|  |  |
| --- | --- |
| **LOT** | **Prihvatljivo učešće troška** **angažmana konsultanata koji će pružiti podršku u realizaciji projekta u iznosu financijske podrške (ovi troškovi ulaze u prihvatljive konsultantske troškove 15%)** |
| LOT 1 | 4% tražene financijske podrške |
| LOT 2 | 4% ili maksimalno 10.000 KM (što god je manje) tražene financijske podrške |

### 2.8.2. Neprihvatljive investicije i troškovi

Neprihvatljive investicije i troškovi se ne mogu finansirati kroz ovaj javni poziv niti kroz sopstvena sredstva podnosioca prijave i oni su:

* Nabavka opreme, mašina, alata, komunikacijskih uređaja, hardvera i softvera te ostalih roba (djelomična ili potpuna), kao i izgradnja objekata, izvršena na osnovu donacija i poklona ili podrške u okviru međunarodnih projekata, donacija, odnosno iz bespovratna sredstva bilo kojeg nivoa vlasti u BiH;
* Nabavka farmskih laktofriza;
* Nabavka korištene opreme;
* Nabavka korištenog građevinskog materijala;
* Popravka postojeće opreme;
* Kupovina poljoprivrednog i građevinskog zemljišta i već postojećih zgrada i objekata;
* Kupovina, obnova, rekonstrukcija, modernizacija objekata za najam ili prodaju;
* IT, komunikacijska i ostala oprema za redovno poslovanje koje nije povezano sa svrhom projekta;
* Adaptacija objekata za osobnu upotrebu;
* Međunarodna putovanja;
* Nabavka sirovina i poluproizvoda;
* Nabavka ambalaže i etiketa;
* Nabavka vozila svih kategorija;
* Nabavka samohodnih viljuškara;
* Amortizacija dugotrajne imovine;
* Porezi uključujući PDV, carinske, uvozne dažbine i ostale naknade državi te usluge špedicije;
* Bankarski troškovi, troškovi garancija i slični troškovi;
* Troškovi konverzije, troškovi kursnih razlika i naknada;
* Troškovi plata i naknada za zaposlene ili troškovi vlastitog rada;
* Kazne, finansijski penali i sudski troškovi;
* Troškovi iznajmljivanja zemljišta, opreme, mašina ili prostora;
* Troškovi kalibriranja/baždarenja mjernih uređaja;
* Troškovi analiza (npr. Ostataka pesticida u plodu, fizičko-hemijske, mikrobiološke, ostataka metala, nutritivnih vrijednosti, itd.);
* Plaćanje u naturi i kompenzacija koja nije provedena preko poslovnog računa;
* Nabavka izvršena putem lizinga;
* Oglašavanje i plaćena promocija;
* Ostale investicije i troškovi nespomenuti kao prihvatljivi.

**Napomena: Neprihvatljive investicije i troškovi se neće uzimati u obzir za finansiranje kroz ovaj javni poziv. Neprihvatljive investicije i troškovi se mogu i trebaju navesti u poslovnom planu/budžetu kao posebno označena kategorija radi ispravne finansijske projekcije poslovanja.** **Ukoliko su neprihvatljivi troškovi dio investicije podnosilac je obavezan dokazati i izvore za finansiranje istih kao i realizaciju aktivnosti koje uključuju neprihvatljive troškove.**



### Sadržaj ponude

Podnosilac prijave uz prijavu prilaže i najmanje jednu ponudu za svaku stavku koja je predmet investicije. Ponuda treba minimalno da sadrži:

* + naziv, sjedište i JIB dobavljača;
  + naziv, sjedište i JIB podnosioca zahtjeva;
  + namjena i tehničko-tehnološke karakteristike za robu, radove i usluge koji čine predmet investicije, odnosno predmjer i predračun radova za izgradnju, pri čemu svaka stavka u ponudi mora da sadrži: jedinicu mjere, količinu, jediničnu cijenu i ukupnu cijenu stavke, kao i ukupnu cijenu ponude uključujući posebno iskazanu neto cijenu i iznos PDV-a izražene u KM, odnosno u EUR za strane dobavljače, kao i da sadrži podatke o osnovnom modelu i dodatnoj opremi;
  + rok važenja ponude;
  + broj, datum i mjesto izdavanja ponude;
  + ovjeru dobavljača;
  + rok isporuke robe ili radova.

**Dobavljač mora biti pravno lice čija je preovlađujuća djelatnost proizvodnja, zastupništvo ili distribucija predmeta ponude, izuzev u slučaju pružanja konsultantskih usluga gdje dobavljač/pružalac usluge može biti i fizičko lice. U ovom slučaju dobavljač dostavlja ponudu sa elementima koji su primjenjljivi i svoj CV iz koga je vidljivo relevantno iskustvo.**

**Važno: Dobavljač ne može biti povezano lice/društvo sa podnosiocem prijave.**



### Lista prihvatljivih zemalja porijekla kupljene robe

Roba koja je predmet investicije mora biti porijeklom iz zemalja prihvatljivih za EU[[15]](#footnote-16), osim u slučaju da je vrijednosti robe bez PDV-a ispod praga konkurentskog postupka od 100.000 EUR.

## 2.9. Rokovi za završetak predloženog projekta

Sve aktivnosti, uključujući građevinske radove, nabavku opreme, ugradnju opreme, nabavku mašina i isporuku radova moraju biti završene u roku od 6 mjeseci od datuma potpisivanja ugovora za prijave koje se realizuju u sklopu LOT1, a do kraja EU4AGRI projekta ili najdulje u roku od 12 mjeseci od datuma potpisivanja ugovora za prijave koje se realizuju u sklopu LOT2. Sve planirane investicije čiji predviđeni rok završetka prelazi ove rokove će se smatrati neprihvatljivim i biće odbijene.

Investicijski projekti koji obuhvataju građevinske radove čija je realizacija u toku imaju pravo prijave na ovaj poziv, vodeći računa o iznad navedenom krajnjem roku za realizaciju te činjenici da će se svi troškovi nastali prije potpisivanja ugovora smatrati neprihvatljivim.

# 3. NAČIN PODNOŠENJA PRIJAVA I NJIHOVO OCJENJIVANJE

Prijave za podrškutrebaju biti dostavljene u formi koju propisuje ovaj poziv, uključujući sve tražene priloge i dokumentaciju. Prijave se podnose na jednom od službenih jezika Bosne i Hercegovine. Rukom pisane i nepotpune prijave se neće uzeti u razmatranje.

## 3.1. Potrebna dokumentacija

Obavezna dokumentacija koju trebaju dostaviti podnosioci prijava (u skladu sa specifičnostima projektnog prijedloga i oblika organizovanja) je:

1. Poslovni plan ili projektni prijedlog ovisno o LOT-u pod kojem spada predloženi projekt, i to:

* za prijave u sklopu LOT2 sa iznosom podrške većim od 80.000 KM potrebno je priložiti Prilog 1a i Prilog 1b – Složeni poslovni plan – Potpisana verzija u PDF formatu (oba dokumenta) i OBAVEZNO verzija u word i excel formatu;
* za prijave u sklopu LOT1 sa iznosom podrške do 80.000 KM potrebno je priložiti Prilog 1c i Prilog 1d – Projektni prijedlog – Potpisana verzija u PDF formatu (oba dokumenta) i OBAVEZNO verzija u word i excel formatu;

1. Pismo namjere sa planiranim iznosom sufinansiranja (Prilog 2) – Potpisana verzija u PDF formatu;
2. Potpisana i ovjerena rekapitulacija ulaznih sirovina (Prilog 3);
3. Potpisana izjava da podnosilac prijave posluje u skladu sa UN globalnim principima (Prilog 4);
4. Potpisana Izjava o povezanim licima (potpisuju svi vlasnici i uprava) (Prilog 5);
5. Potpisana Izjava Podnosioca prijave o broju radnih mjesta koja će biti kreirana (Prilog 6);
6. Registracija preduzeća/obrta/zadruge sa jasno iskazanom trenutnom vlasničkom strukturom (prva i aktuelna registracija);
7. Lična karta odgovornog lica/vlasnika;
8. Ljekarsko uvjerenje ili drugi zvanični dokument koji dokazuje da je vlasnik ili odgovorno lice osoba sa invaliditetom ukoliko je relevantno ukoliko je u prijavi navedeno;
9. Važeća upotrebna dozvola za objekte koji su u funkciji, a u koje se smješta/instalira oprema koja je predmet projekta (ukoliko se instalacijom predmetne opreme ne mijenja namjena objekta što zahtjeva pribavljanje nove upotrebne dozvole). Za objekte u koje se instalira oprema, a koji prije investicije nisu bili u funkciji (nisu korišten za namjenu koja je u skladu sa opremom koja se nabavlja) podnosilac će biti u obavezi po realizaciji investicije (kao jedan od uslova plaćanja) dostaviti upotrebnu dozvolu, za ove objekte podnosilac je obavezan dostaviti dokaz da su isti legalno izgrađeni (dozvola za građenje);
10. Dokaz o vlasništvu nad zemljištem gdje je planirana izgradnja ili Ugovor o zakupu ili koncesiji nad zemljištem na minimalno 10 godina od datuma objave Javnog poziva (ukoliko je relevantno-predmet investicije je izgradnja novog objekta);
11. Dokaz o vlasništvu nad objektom za preradu poljoprivredno-prehrambenih proizvoda i pratećih objekata (ZK izvadak) ili Ugovor o zakupu ili koncesiji nad objektom na minimalno 10 godina od datuma objave Javnog poziva – (ukoliko je relevantno-predmet investicije je dogradnja/adaptacija /sanacija/rekonstrukcija postojećeg objekta i/ili ugradnja opreme);
12. Kopije faktura za prodate proizvode (najmanje 3 po godini poslovanja) iz kojih je vidljivo koliko dugo podnosilac prijave posluje u sektoru za koji se prijavljuje (ukoliko podnosilac posluje duže od 5 godina dovoljno je da dostavi fakture za zadnjih 5 godina). Podnosilac je obavezan dostaviti i kartice prihoda od prodaje proizvoda te kartice nabavke sirovine i materijala koji su ovjerene od strane ovlaštenog računovođe za period 01.01.2022. - 31.12.2022.;
13. Normativ ulaznih sirovina (poljoprivrednih) u finalnom proizvodu/ima podnosioca (prikazati količine i cijene);
14. Veterinarski kontrolni broj (ukoliko je relevantno);
15. Najmanje jedna ponuda za svaku stavku predmetne investicije. Ponuda mora da sadrži sve elemente naznačene u Poglavlju 2.8.3.;
16. Lista dugotrajne imovine obrta/preduzetnika, preduzeća, ili zadruge ovjerena od strane ovlaštenog računovođe;
17. Lista osiguranih lica za obveznika ili poresko uvjerenje o zaposlenim zaključno sa 31.12.2022.;
18. Dokaz o postojećim iskorištenim prerađivačkim kapacitetima (dokument koji dokazuje količinu poljoprivredne sirovine (npr. mlijeko, meso, voće) koja ulazi u proces proizvodnje (nalozi za trebovanje sirovine, radni nalozi, i sl.); Podaci koji se traže se odnose na 2022. godinu;
19. Dokaz o posjedovanju koncesije/relevantne dokumentacije izdate od nadležnog organa ukoliko investicija uključuje eksploataciju vodnih resursa (bunari, i sl.);
20. Kopija važećih certifikata kao što su HACCP, ISO 22000, ISO 14001, ISO 45001, IFS, BRC Halal, Košer itd. (ukoliko je relevantno);
21. Bruto bilansi za 2022. godinu, potpisan i ovjeren od strane ovlaštenog računovođe.;
22. Za podnosioce prijava koji trebaju da dokažu pad prihoda i ili smanjenje prosječnog broja zaposlenih kao posljedicu negativnog utjecaja COVID-19, u 2020. godini u odnosu na 2019., ili u 2021. godini u odnosu na 2020. potrebno je dostaviti finansijske izvještaje za navedene godine, potpisane i ovjerene od strane ovlaštenog računovođe. Izvještaji trebaju da uključuju bilanse stanja i uspjeha ili SPR 1053, Godišnja poreska prijava za porez na dohodak-obrazac 1004, (za obrte/preduzetnike),
23. Potpisana izjava da podnosilac prijave nema poreskih dugovanja po osnovu direktnih i indirektnih poreza. Napomena: U slučaju da podnosiocu prijave bude odobrena financijska podrška obavezan je prije potpisivanja Ugovora o financijskoj podršci dostaviti potvrdu izdatu od nadležnog organa da nema prispjelih, a neizmirenih obaveza. Ova potvrda NE MOŽE biti starija od 30 dana od datuma dostavljanja iste. U slučaju ne dostavljanja tražene dokumentacije prijava će biti diskvalifikovana;
24. Studija izvodljivosti ili tehnološki projekat ukoliko se investicija odnosi na proizvodnju energije iz obnovljivih izvora ili obradu otpada (ukoliko je relevantno);
25. Potpisana izjava da podnosilac prijave nema blokirane bankovne račune. Napomena: U slučaju da podnosiocu prijave bude odobrena financijska podrška obavezan je prije potpisivanja Ugovora o financijskoj podršci dostaviti potvrde izdate od banaka u kojima ima otvoren račun da su svi računi aktivni, odnosno da nema blokirane račune. Ova potvrda NE MOŽE biti starija od 30 dana od datuma dostavljanja iste. U slučaju ne dostavljanja tražene dokumentacije prijava će biti diskvalifikovana;
26. Potpisana izjava vlasnika/odgovornog lica da preduzeće nije u postupku predstečajne nagodbe ili likvidacije[[16]](#footnote-17);
27. Potpisana izjava da vlasnik/odgovorno lice podnosioca prijave nije osuđivan za kazneno djelo vezano za svoje poslovanje na temelju pravosnažne presude[[17]](#footnote-18);
28. Potpisana izjava da vlasnik i odgovorno lice podnosioca prijave ne obnaša javnu funkciju;

**NAPOMENA:** Ukoliko je predmet investicije dogradnja/sanacija/adaptacija/rekonstrukcija i/ili ugradnja opreme u postojeći objekat u kome se odvijao/odvija proizvodni proces, podnosilac prijave je obavezan dostaviti postojeću upotrebnu dozvolu za taj objekat. Ukoliko je predmet investicije izgradnja novog objekta ili rekonstrukcija/adaptacija objekta u kom se nije odvijao proizvodni proces ili se odvijala aktivnost koja nije u skladu sa opremom koja je predmet investicije i koja će u isti biti instalirana podnosilac prijave je obavezan pribaviti upotrebnu dozvolu za navedeni objekat prije kraja Ugovora o podršci. **Pribavljanje upotrebne dozvole je uvjet za pravdanje troškova.**

## 3.2. Način dostave prijave

Prijava se podnosi putem online platforme **https://javnipoziv.undp.ba** Instrukcije za korištenje online platforme možete pronaći na: **https://javnipoziv.undp.ba**

## 3.3. Krajnji rok za podnošenje prijava

Prijave se mogu podnijeti od **15. januara 2023. godine** dok je krajnji rok **06. mart 2023. godine do 15:00 sati.** Prijave podnesene kroz druge kanale (pošta ili email) se neće uzeti u razmatranje.

## 3.4. Dodatne informacije

Dodatna pitanja u vezi ovog poziva se mogu dostaviti putem formulara za pitanja na web stranici projekta <https://eu4agri.ba/postavi-pitanje> u periodu od 15.01.2023 do 28.02.2023. godine. Na sva pitanja koja stignu prije ili poslije navedenog roka se neće odgovarati. Prije postavljanja pitanja zainteresovani podnosioci prijava trebaju pažljivo pročitate dokument Smjernice za podnosioce prijava i postojeća pitanja i odgovore vezane za ovaj javni poziv. Projekti neće odgovarati na već odgovorena pitanja.

Pored toga, Projekti zadržavaju pravo da ne ponude odgovor na generalna, nepotpuna i/ili neprecizna pitanja (npr. ukoliko se odgovor na pitanje nalazi u dokumentu Smjernice za podnosioce prijava ili su pitanja već adresirana u sekciji Pitanja i odgovori, i slično), te na pitanja koja se odnose na tehničku pomoć i/ili savjetovanje vezano za pripremu projektnog prijedloga ili prijave.

Svi odgovori na pitanja koji mogu biti relevantni i za ostale podnosioce prijava, redovno će se objavljivati na web stranici UNDP-a: [www.ba.undp.org](http://www.ba.undp.org/) i na stranici projekta [www.eu](http://www.eu)4agri.ba.

## 3.5. Informisanje potencijalnih podnosioca prijava o javnom pozivu

Neposredno nakon objave javnog poziva Projekti će organizovati informativne sesije tokom kojih će se prezentirati najvažniji aspekti javnog poziva te ukazati na najčešće greške i propuste prilikom izrade prijave i poslovnog plana. Zbog trenutne situacije izazvane pandemijom COVID-19, Projekti će razmotriti održavanje informativne sesije u skladu sa preporukama kriznih štabova. Ukoliko ne bude moguće održati sesiju uz fizičko prisustvo, Projekti će istu održati putem nekih od online kanala (*Facebook, Microsoft Teams, Zoom* ili slično). Konačna informacija o održavanju informativne sesije će biti objavljena na web stranici projekta EU4AGRI [www.eu4agri.ba](http://www.eu4agri.ba), UNDP web stranici [www.ba.undp.org](http://www.ba.undp.org) kao i putem medija.

# 4. BODOVANJE I ODABIR KORISNIKA SREDSTAVA MJERE PODRŠKE

Podnesene prijave će provjeravati i ocjenjivati Komisija sastavljena od imenovanih predstavnika UNDP-a. Predstavnici relevantnih institucija (članovi Sektorske radne grupe za poljoprivredu i ruralni razvoj u okviru Projekata EU4AGRI i EU4AGRI-Recovery) će također učestvovati u čitavom procesu ocjenjivanja pristiglih prijava.

Podnosilac prijave ovisno o iznosu tražene podrške priprema projektni prijedlog (za projekte pod LOT1 sa iznosom podrške do 80.000 KM) ili složeni poslovni plan (za projekte pod LOT2 sa iznosom podrške većim od 80.000 KM).

Sve dostavljene prijave će se ocjenjivati u četiri koraka, u skladu sa ispod propisanim kriterijima. Prva dva koraka su jednaka i za projektni prijedlog (LOT1) i za složeni poslovni plan (LOT2). U trećem koraku postoji određena razlika ocjenjivanja zavisno da li se radi o projektnom prijedlogu (LOT1) ili složenom poslovnom planu (LOT2) što je opisano u nastavku.

**Prvi korak** je eliminatoran i predstavlja provjeru administrativne usklađenosti i ispunjenost općih i posebnih kriterija.

**Drugi korak** podrazumijeva ocjenu bazne godine i bodovanje podnesene prijave na osnovu kvalitativnih kriterija definisanih u poglavlju 2.7.3 i u skladu sa tabelom za bodovanje.

**Treći korak** podrazumijeva kontrolu **i ocjenu** projektnog prijedloga/poslovnog plana i sastoji se od 3 eliminatorna podkoraka.

**Četvrti korak** predstavlja terensku posjetu podnosiocima prijava koji su prošli prethodna tri koraka.

## Korak 1: Provjera administrativne usklađenosti i ispunjenosti općih i posebnih kriterija

U sklopu prvog koraka provjerava se usklađenost prijava s administrativnim te općim i posebnim kriterijima (poglavlje 2.7.1. i 2.7.2.).

Ukoliko podnesena prijava ne zadovoljava navedene zahtjeve, **prijava neće biti dalje razmatrana.**

## Korak 2: Ocjena bazne godine i bodovanje podnesenih prijava na osnovu kvalitativnih kriterija

Prijave koje su zadovoljile administrativnu provjeru, ispunile opće i posebne kriterije prihvatljivosti podnosioca prijava ocjenjuju se na osnovu bazne godine 2022.

1. **Ocjena bazne godine – 2022.**

Ocjena bazne godine se vrši na osnovu dostavljenih bruto bilansa za 2022.godinu.

Svi podnosioci prijave, bez obzira na oblik registracije su obavezni dostaviti podatke koji će omogućiti izračun pokazatelja za ocjenu bazne godine. Bruto bilansi moraju biti ovjereni od strane ovlaštenog računovođe. Obrazac dokumenata u kojima se dostavljaju obavezni podaci je sastavni dio Prijavnog paketa. Podnosioci prijave će biti u obavezi na zahtjev projekta u toku ocjene poslovnog plana dostaviti i zvanične finansijske izvještaje za 2022.godinu te će u slučaju većeg odstupanja od bruto bilanse podnosilac biti u obavezi da napravi korekciju poslovnog plana i isti će biti ocjenjena u skladu sa novim podacima.

Ocjena bazne godine na osnovu pokazatelja datih u Tabeli se vrši tako što se, u zavisnosti od bodova, svaki koeficijent množi sa ponderom te se na takav način dobiva broj bodova za taj koeficijent. Na primjer, firma ABC d.o.o. ima koeficijent tekuće likvidnosti veći od 1,5 te će shodno tome dobiti 2 boda i primijenit će se ponder od 2 za taj koeficijent. Ukupni broj bodova će iznositi 4.

U slučaju da je ukupni broj ponderisanih bodova za ocjenjivanje bazne godine manji od 10 bodova, projektni prijedlog/poslovni plan se neće dalje evaluirati (tabela pokazatelja, ispod).

(Tabela pokazatelja)

|  |  |  |  |  |
| --- | --- | --- | --- | --- |
| ***Pokazatelji*** | ***Granične vrijednosti*** | ***Bodovi*** | ***Ponder*** | ***Ukupno maksimalno*** |
| Koeficijent tekuće likvidnosti  (kratkotrajna imovina/kratkoročne obveze) | >1,5 | 2 | 2 | 4 |
| 0,8 - 1,5 | 1 |
| <0,8 | 0 |
| Pokazatelj zaduženosti  Omjer duga i EBITDA  (kratkoročne + dugoročne finansijske obaveze -  gotovina)/EBITDA | <1 | 3 | 2 | 6 |
| 1 - 2 | 2 |
| 2 - 3 | 1 |
| >3 | 0 |
| Koeficijent obrta ukupne imovine  (ukupni prihodi / ukupna imovina) | >12% iznad prosječne vrijednosti grane[[18]](#footnote-19) | 2 | 1 | 2 |
| Manje ili jednako od 8% ispod prosječne vrijednosti grane do ili jednako 12% iznad prosječne vrijednosti grane | 1 |
| >8% ispod prosječne vrijednosti grane | 0 |
| Pokazatelj profitabilnosti  EBITDA marža = ((dobit prije oporezivanja +  kamata + amortizacija) / ukupni prihodi) | >20% | 3 | 2 | 6 |
| 10 - 20% | 2 |
| <10% | 1 |
| Stopa povrata kapitala  (dobit poslije oporezivanja / kapital i rezerve) | >5% | 2 | 1 | 2 |
| 3 - 5% | 1 |
| <3% | 0 |
| **UKUPNO** |  |  |  | **20** |

Za ocjenu bazne godine primijenit će se dobiveni zbir iz prethodne tabele i utvrditi ocjena bazne godine kroz tabelu priloženu ispod.

(Tabela za ocjenu bazne godine)

|  |  |
| --- | --- |
| Ocjena | Zbir ponderisanih bodova |
| Vrlo dobar | 18 - 20 |
| Dobar | 15 - 17 |
| Zadovoljavajući | 10 - 14 |
| Neprihvatljiv | 0 - 9 |

1. **Bodovanje prijava na osnovu kvalitativnih kriterija**

TABELA: OCJENA PRIJAVA NA OSNOVU KVALITATIVNIH KRITERIJA

|  |  |  |  |  |  |
| --- | --- | --- | --- | --- | --- |
| **Br.** | **Kriterij** | | **Bodovi** | **Max. bodova** | **Sredstva verifikacije** |
| 1 | Vlasnik ili odgovorno lice podnosioca prijave je žena | DA | 5 | 5 | Kopija registracije podnosioca prijave (preduzeće, obrt, preduzetnik, zadruga); Kopija lične/osobne karte podnosioca |
| NE | 0 |
| 2 | Vlasnik/ca ili odgovorno lice podnosioca prijave je mlađi/a od 40 godina | DA | 5 | 5 | Kopija lične/osobne karte podnosioca |
| NE | 0 |
| 3 | Vlasnik/ca ili odgovorno lice podnosioca prijave je osoba s invaliditetom | DA | 5 | 5 | Ljekarsko uvjerenje ili drugi zvanični dokument koji dokazuje da je vlasnik ili odgovorno lice osoba sa invaliditetom |
| NE | 0 |
| 5 | Godine iskustva u poslovanju u sektoru za koji se aplicira | više od 2 a manje ili jednako 5 | 25 | 25 | Kopija registracije podnosioca prijave;  Relevantne kopije faktura za prodate proizvode (najmanje 3 po godini poslovanja) iz kojih je vidljivo koliko dugo podnosioc prijave posluje u sektoru za koji se prijavljuje |
| više od 5 | 10 |
| 6 | Investicija se realizuje u sektoru | Prerada voća, vinarstvo i prerada maslina | 25 | 25 | Prijavni obrazac; Poslovni plan/projektni prijedlog |
| Prerada povrća |
| Prerada i konzerviranja riba | 20 |
| Prerada gljiva, začinskog bilja, ljekobilja i meda |
| Prerada žitarica i uljarica, proizvodnja gotove hrana i jela | 15 |
| Prerada mesa, mlijeka i jaja | 5 |
| 7 | Investicija je planirana na teritoriji jedinica lokalne samouprave (JLS) koje spadaju u nerazvijene u RS ili grupa IV u FBiH ili izrazito nerazvijene u RS ili grupa V u FBiH | Izrazito nerazvijene ili nerazvijene | 20 | 20 | Prijavni obrazac; Poslovni plan/projektni prijedlog |
| 8 | Financijsko učešće Podnosioca prijave u investiciji | * više ili jednako 35% a manje ili jednako 45% učešća u ukupnim prihvatljivim troškovima | 5 | 15 | Pismo namjere sa planiranim iznosom sufinansiranja (Prilog 3); Prijavni obrazac; Poslovni/projektni prijedlog plan |
| * Više od 45% a manje ili jednako 60% učešća u ukupnim prihvatljivim troškovima | 10 |
| * Više od 60% učešća u ukupnim prihvatljivim troškovima | 15 |
| 9 | Prosječan udio domaće sirovine (uključuje samo poljoprivredne proizvode), Period za izračun je posljednja godina poslovanja (2022).  % učešće troška sirovine BH porjekla u ukupnom učešću sirovine (poljoprivredni proizvodi, npr. žito, voće, meso) | više od 65% | 25 | 25 | Normativ ulaznih sirovina (poljoprivrednih) u finalnom proizvodu podnosioca; Rekapitulacija ulaznih sirovina u skladu sa obrascem koji je sastavni dio prijavnog paketa. (Prilog 5); Napomena: Provjera podataka navedenih u rekapitulaciji će biti provjeravana uvidom u dokumentaciju koju će podnosilac morati staviti na uvid i u slučaju neslaganja podataka iz originalnih dokumenata sa podacima u Prilogu 5 prijava će biti diskvalifikovana. |
| više od 40% a manje ili jednako 65% | 15 |
| Više od 20% a manje ili jednako 40% | 10 |
| 10 | Kvalitet narativnog dijela poslovnog plana/projektnog prijedloga | Narativni dio poslovnog plana/projektnog prijedloga je detaljan i uključuje sve segmente traženog formata i potkrijepljen je dokaznom dokumentacijom za sve tvrdnje. | 40 | 40 | Narativni dio poslovnog plana/projektnog prijedloga |
| Narativni dio poslovnog plana/projektnog prijedloga je popunjen u skladu sa propisanim formatom, pruženi su odgovori na sva pitanja ali nije dat detaljan opis niti je dostavljena sva dokazna dokumentacija. | 25 |
| Narativni dio poslovnog plana/projektnog prijedloga pruža minimum traženih informacija, svi segmenti propisanog formata su popunjeni ali nisu pruženi potpuni odgovori na sva pitanja. | 10 |
| 11 | Broj novih radnih mjesta koja će biti kreirani kroz investiciju. Navedeni broj radnika se odnosi na broj radnika koji će dodatno biti zaposleni na obavezan broj novozaposlenih (kriterij prihvatljivosti 2.7.1 tačka 13.) | 4 i više | 25 | 25 | Izjava Podnosioca prijave o broju radnih mjesta koja će biti kreirana Napomena: Podaci navedeni u Izjavi u slučaju odobrenja financijske podrške će postati Ugovorna obaveza |
|
| 2 do 3 | 15 |
| 1 | 10 |
| 0 | 0 |
| 12 | Planirana investicija se odnosi na (moguće je ostvariti bodove u više kategorija, u zavisnosti od investicije) | Razvoj novog proizvoda (proizvod koji nije bio u ponudi) | 15 | 30 | Prijavni obrazac; Poslovni plan/projektni prijedlog; |
| Unapređenje/modifikacija postojećeg proizvoda (npr. različita pakovanja-manja, i sl.) | 10 |
| Povećanje obima proizvodnje postojećih proizvoda | 5 |
| 13 | Negativan utjecaj COVID-19 na poslovanje | Prihod u 2020. i/ili 2021. u odnosu na 2019. ili 2020. je smanjen ali je broj prosječno zaposlenih povećan | 35 | 35 | Bilansi uspjeha za 2019., 2020. i 2021. godinu |
| Prihod u 2020. i/ili 2021. u odnosu na 2019. ili 2020. je smanjen ali je broj prosječno zaposlenih nepromjenje | 15 |
| Prihod u 2020. i/ili 2021. u odnosu na 2019. ili 2020. je smanjen i broj prosječno zaposlenih je smanjen | 0 |
| 14 | Podnosilac prijave više od 40% prihoda ostvaruje iz izvoza. Podatak se odnosi na 2022. godinu. | DA | 15 | 15 | Detaljni financijski izvještaji (koji uključuju izvoz) |
| NE | 0 |
| 15 | Planirana investicija doprinosi digitalnoj tranziciji kroz optimizaciju procesa proizvodnje korištenjem digitalnih tehnologija na (moguće je ostvariti bodove u više kategorija, u zavisnosti od investicije): | Optimizacija i inovacija procesa proizvodnje korištenjem digitalnih tehnologija (korištenje inovativnih digitalnih rješenje-uključuje automatizaciju u procesu proizvodnje); | 10 | 30 | Prijavni obrazac; Poslovni plan/projektni prijedlog |
| Optimizacija organizacije poslovanja korištenjem digitalne tehnologije (npr. optimizacija horizontalnih funkcija kao što su finansijsko upravljanje, upravljanje ljudskim resursima, lancima nabavke i sl.); | 10 |
| Razvoj novih kanala prodaje i digitalnih alata za unapređenje odnosa sa kupcima. | 10 |  |
| **Maksimalan ukupan broj bodova:** | | | | **300** |  |

Nakon ocjenjivanja prijedloga u skladu s navedenim kriterijima, definiše se rang lista u skladu s ostvarenim brojem bodova. **Da bi prijave bile dalje razmatrane moraju osvojiti minimalno 70 od ukupnih 300 bodova.**

U slučaju da dva ili više prijedloga projekata imaju isti broj bodova, prednost će se davati onim prijedlozima koji ostvare veći broj bodova u odnosu na sljedeće kriterije, uzimajući u obzir prioritetni redoslijed navedenih kriterija:

1. Broj novih radnih mjesta koja će biti kreirani kroz investiciju,
2. Utjecaj COVID-19 na poslovanje,
3. Sektor u kome se realizuje investicije,
4. Podnosioci prijava su mladi, žene, osobe sa invaliditetom,
5. Podnosilac prijave više od 40% prihoda ostvaruje iz izvoza. Podatak se odnosi na 2022. godinu.

## Korak 3: Kontrola i ocjena podnosioca prijave i poslovnog plana/projektnog prijedloga

Prijave koje su prošle prvu administrativnu provjeru i provjeru ispunjenosti općih i posebnih kriterija (Korak 1) te ocjenu bazne godine i koje su rangirane na osnovu kvalitativnih kriterija (Korak 2), bit će podvrgnute ocjenjivanju poslovnog plana/projektnog prijedloga. Ocjena poslovnog plana/projektnog prijedloga će se vršiti prema rang listi kreiranoj na osnovu Koraka 2. Poslovni planovi/projektni prijedlozi će se ocjenjivati sukcesivno prema rang listi ocjene prijava dobivenoj na osnovu kvalitativnih kriterija i to tako što će se najprije ocjenjivati najbolje rangirane prijave čija zbirna potraživana vrijednost ne prelazi vrijednost raspoloživih sredstava Projekata od 5 miliona KM.

Ukoliko ocjena poslovnog plana/projektnog prijedloga za prvorangirane prijave pokaže da neki od njih ne zadovoljava kriterije za pozitivnu ocjenu poslovnog plana/projektnog prijedloga, Projekti će uzeti sljedeću prijavu sa prvobitne rang liste (Korak 2). *Na primjer, zaprimljeno je 100 prijava te su iste prošle administrativne, opće i posebne kriterije. Od 100 prijava, 60 je zadovoljilo kriterije iz Koraka 2 i rangirane su na osnovu kvalitativnih kriterija. Ukupna raspoloživa sredstva iznose 5.000.000 KM te će se uzeti u razmatranje poslovni planovi/projektni prijedlozi za, na primjer, 20 najbolje rangiranih prijava čija ukupna tražena vrijednost podrške ne prelazi raspoloživa sredstva podrške od 5.000.000 KM.* Ukoliko jedna od tih 20 prijava ne bude ispunjavala kriterije za prolaznost poslovnog plana/projektnog prijedloga, Projekti će odabrati sljedeću rangiranu prijavu te će za nju uraditi ocjenu poslovnog plana/projektnog prijedloga. Ovakav način će se primjenjivati sve dok ne budu odabrane one prijave koje u potpunosti iskorištavaju raspoloživa sredstva podrške ili kada se ocjene sve prijave i odaberu one koje zadovoljavaju zahtjeve ekonomske održivosti poslovnog plana.

Kontrola i ocjena podnosioca prijave i poslovnog plana/projektnog prijedloga se vrši na osnovu dostavljenih podataka i to kroz sljedeće podkorake:

1. **Kontrola ispravnosti podataka unesenih u tablice za izračun pokazatelja koji se koriste za ocjenu podnosioca prijave i poslovnog plana/projektnog prijedloga**

U ovom podkoraku će biti izvršena provjera ispravnosti/usklađenosti podataka sa dostupnim zvaničnim izvještajima kao i tehnička provjera ispravnosti tablica (format, formule i sl.). U slučaju postojanja tehničke greške (pogrešna formula i /ili format podatka) komisija zadržava pravo da napravi korekciju i u daljnjem procesu ocjenjivanja koristi podatke koji su dobijeni nakon korekcije.

Ukoliko komisija utvrdi neslaganje inicijalno unesenih podataka sa zvaničnim izvještajima Poslovni plan/projektni prijedlog će biti odbijen.

1. **Ocjena realnosti/ostvarivosti projekcija u poslovnom planu/projektnom prijedlogu**

Ocjena projekcije proizvodnje se vrši na osnovu dostupne literature, postojećih statističkih podataka za predmetnu granu, te postojećih i planiranih proizvodnih kapaciteta Podnosioca prijave.

Ocjena projekcije prodaje se vrši na osnovu dostavljene analize tržišta i dostavljenih dokaza o postojanju tržišta, analizi konkurencije te konkurentim prednostima proizvoda koji su predmet prodaje. Ukoliko Komisija zaključi da projekcije nisu adekvatno dokazane poslovni plan/projektni prijedlog će biti odbijen kao nerealan.

1. **1) Ocjena ekonomske opravdanosti poslovnog plana (samo za** **prijave u sklopu LOT-2 za iznos tražene podrške većim od 80.000 KM):**

Ocjena ekonomske opravdanosti investicije se vrši na osnovu podataka prikazanih u tabelama za ekonomsko-finansijsku analizu koje su sastavni dio poslovnog plana, a koji se odnose na direktne i indirektne efekte investicije. Pod direktnim efektima se podrazumijevaju efekti koje je investicija prouzrokovala u sektoru u kome se ista realizuje dok indirektni efekti uključuju i efekte koje je investicija prouzročila na sve sektore u kojima podnosilac posluje, a koji su prihvatljivi po Smjernicama za podnosioce prijave.

Na osnovu informacija iz poslovnog plana ocjenjivat će se financijski i nefinancijski indikatori/ efekti investicije i to na sljedeći način:

**Prvi korak je provjera Neto sadašnje vrijednosti (NPV)**

* **Neto sadašnja vrijednost (NPV):** NPV se definira kao sadašnja vrijednost neto novčanih tokova i analizira profitabilnost planirane investicije. NPV daje diskontovanu vrijednost budućih neto novčanih tokova investicije. Za procjenu poslovnog plana, ekonomski tokovi ostvareni investicijom će koristiti diskontnu stopu od 5%. Da bi se smatrao održivim, poslovni plan mora imati neto sadašnju vrijednost (NPV) jednaku ili veću od nule na osnovu gore navedene diskontne stope od 5% na godišnjem nivou. Ukoliko posmatrani poslovni plan ne zadovoljava postavljeni kriterij smatra se neprihvatljivim i ne preporučuju za daljnju analizu.

**Drugi korak je ocjena interne stope rentabilnosti i nefinancijskih efekata investicije**

* **Interna stopa povrata (IRR):** Interna stopa povrata je diskontna stopa pri kojoj je razlika između neto sadašnje vrijednosti novčanih priliva i odliva jednaka nuli, a izračunava se pronalaženjem diskontne stope koja izjednačava sadašnju vrijednost neto ekonomskog toka projekta sa nulom. IRR je godišnja efektivna stopa povrata koja se može ostvariti na uloženom kapitalu. Projekat je dobar investicioni prijedlog ako je IRR viši od projektne cijene kapitala a u slučaju ako nije poznata cijena kapitala, interna stopa povrata mora biti veća nego stopa povrata koja se može zaraditi u alternativnim investicijama (više od 5%). Ukoliko IRR zadovoljava postavljeni uslov prijava će biti bodovana sa 50 bodova.
* **Ocjena nefinancijskih efekata investicije**

|  |  |  |
| --- | --- | --- |
| **Efekti investicije** | **Indikator/efekat** | **Broj bodova** |
| **Operacije** | Uključuje efekte koji se odnose na unapređenje uslova rada, procesa proizvodnje i poslovanja | **50**  **Napomena:** Ukoliko podnosilac opiše i kvalitetno dokumentuje bar jedan od navedenih efekata osvaja 50 bodova) |
| **Kvalitet** | Uključuje efekte koji se odnose na kvalitet i sigurnost proizvoda i procesa. |
| **Energetska efikasnost i odgovornost** | Uključuje efekte koji se ne mogu kvantifikovati a odnose se recimo odnose na zahtjeve tržišta vezane za korištenje energije iz obnovljivih izvora, odgovorno korištenje energije, energetsku učinkovitost i slično. |
| **Odgovoran odnos prema okolišu** | Uključuje efekte koji se odnose na unapređenje poslovanja sa stanovišta upravljanja otpadom (uključuje i otpadne vode) i zadovoljavanje EU standarda. |
| **UKUPNO** | | **50** |

Poslovni plan koji je **pozitivno ocjenjen u prvom koraku ocjene ekonomske opravdanosti** i koji u **drugom koraku** osvoji **minimalno 50 bodova** će biti predložen za daljnji proces ocjenjivanja, odnosno za terensku posjetu.

1. **Ocjena ekonomske opravdanosti projektnog prijedloga (samo za prijave u sklopu LOT-1 za iznose tražene financijske podrške koji su jednaki ili manji od 80.000 KM. Napomena: Minimalan iznos tražene podrške da bi prijava bila prihvatljiva je 30.000 KM)**

Na osnovu informacija iz projektnog prijedloga vršiti će se ocjena nefinancijskih efekata investicije i to na sljedeći način:

|  |  |  |
| --- | --- | --- |
| **Efekti investicije** | **Indikator/efekat** | **Maksimalan broj bodova** |
| **Operacije** | Uključuje efekte koji se odnose na unapređenje uslova rada, procesa proizvodnje i poslovanja | **30** |
| **Kvalitet** | Uključuje efekte koji se odnose na kvalitet i sigurnost proizvoda i procesa | **30** |
| **Energetska efikasnost i odgovornost** | Uključuje efekte koji se ne mogu kvantifikovati a odnose se recimo odnose na zahtjeve tržišta vezane za korištenje energije iz obnovljivih izvora, odgovorno korištenje energije, energetsku učinkovitost i slično. | **20** |
| **Odgovoran odnos prema okolišu** | Uključuje efekte koji se odnose na unapređenje poslovanja sa stanovišta upravljanja otpadom (uključuje i otpadne vode) i zadovoljavanje EU standarda. | **20** |
| **UKUPNO** | | **100** |

Projektni prijedlog koji osvoji minimalno 50 bodova **će biti predložen za daljnji proces ocjenjivanja, odnosno za terensku posjetu.**

Da bi indikatori/efekti bili prihvatljivi moraju biti detaljno opisani.

## Korak 4: Posjeta na terenu

Komisija sačinjena od predstavnika UNDP-a i institucionalnih partnera će vršiti posjetu na terenu podnosiocima prijava koji su uspješno prošli prethodne korake. Cilj kontrole na terenu je da provjeri da li su informacije naznačene u dostavljenoj prijavi i pratećoj dokumentaciji u skladu sa stvarnim stanjem na terenu.

Nakon završene terenske provjere i pripremljenih zapisnika priprema se preliminarna listu prijava preporučenih za finansiranje.

**NAPOMENA:**

**SVAKO VJEŠTAČKO STVARANJE USLOVA ZA DOBIVANJE PREDNOSTI ZA PODNESENU PRIJAVU SMATRA SE GRUBIM KRŠENJEM PRAVILA OVOG JAVNOG POZIVA. TAKVE PRIJAVE ĆE BITI AUTOMATSKI ISKLJUČENE IZ DALJNJEG RAZMATRANJA.**

**PORED OVOGA, SVAKI POKUŠAJ UTICAJA NA PROCES OCJENJIVANJA PRIJAVA KAO I OTKRIVANJE INFORMACIJA O PROCESU OCJENJIVANJA, UKLJUČUJUĆI I ŽALBENI PROCES, PRIJE NJEGOVOG ZAKLJUČIVANJA ĆE REZULTIRATI ODBIJANJEM TAKVIH PRIJAVA/ŽALBI**.

# 5. OBAVIJEST O REZULTATIMA POZIVA

Komisija za odabir će nakon ocjenjivanja pristiglih prijava napraviti preliminarnu listu odabranih projekata koja će biti objavljena na web stranici [www.ba.undp.org](http://www.ba.undp.org).

Na rezultate preliminarne liste podnosioci prijava mogu uložiti prigovor, uz odgovarajući dokaz, u roku od 7 dana od dana objave preliminarne liste. Prigovori se dostavljaju isključivo putem online sistema. Prigovori koji se dostave na bilo koji drugi način (poštom u zatvorenoj koverti, emailom i sl.) neće se uzeti u obzir.

Konačna lista odabranih korisnika će također biti objavljena na web stranicama [www.ba.undp.org](http://www.ba.undp.org). Na preliminarnu i konačnu listu odabranih korisnika neće biti moguće uložiti prigovor.

Planirani vremenski okvir za provedbu procesa odabira je sljedeći[[19]](#footnote-20):

|  |  |
| --- | --- |
| **AKTIVNOSTI** | **INDIKATIVNI DATUMI** |
| Objava poziva | 29.12.2022. |
| Krajnji rok za dodatne upite i pojašnjenja | 28.02.2023. |
| Rok za podnošenje prijedloga | 06.03.2023. |
| Obavijest o preliminarnim rezultatima poziva | 15.05.2023. |
| Rok za prigovore | 23.05.2023. |
| Obavijest o konačnim rezultatima poziva | 05.06.2023. |
| Potpisivanje ugovora sa odabranim korisnicima | Juni 2023 |
|  |  |

# 6. ODLUKA O DODJELI SREDSTAVA I POTPISIVANJE UGOVORA

Nakon odluke o dodjeli sredstava po osnovu ovog javnog poziva, odabranim korisnicima će se na potpis dostaviti ugovor o dodjeli sredstava, u skladu sa UNDP-ovim pravilima, u kojem će se definisati obaveze te rokovi realizacije samog projekta. UNDP će se obavezati da isplati sredstva u skladu s odabranim prijavama i ugovorom, dok će se korisnici obavezati da će sve planove i obaveze koje su naveli u prijavi i koje su ocjenjivane tokom evaluacije realizirati. Novčana sredstva koja će biti isplaćena odabranim korisnicima će biti uslovljena realizacijom predstavljenih planova i obaveza. Ovi planovi i preuzete obaveze bit će predmet detaljnog praćenja i kontrole. Nepotpuna realizacija i odstupanja od planova prezentiranih kroz prijave može rezultirati potpunim ili djelomičnim povlačenjem novčanih sredstava od strane UNDP-a.

Po odobrenju projekata, korisnici će **morati dostaviti bankovnu garanciju** na ukupan iznos finansiranja kroz mjeru podrške, ukoliko odaberu **avansnu isplatu sredstava podrške**. Više informacija o sadržaju i izdavanju bankovne garancije je dato u dijelu *2.6. Visina bespovratnih sredstava kroz mjeru podrške investicijama u prerađivačke kapacitete i marketing poljoprivrednih i prehrambenih proizvoda.*

Korisnici sredstava podrške moraju osigurati **održivost projekta**, odnosno moraju osigurati:

* zadržavanje istog broja radnika;
* vlasništvo nad materijalnom ili nematerijalnom imovinom nabavljenom kao rezultat podrške ostaje nepromjenjeno, tj. korisnik ne smije prodavati, otuđivati, prebacivati ili na bilo koji drugi način izvršiti transfer nad vlasništvom nabavljenih stvari prema trećim fizičkim i pravnim licima minimalno 3 godine od završetka ugovora;
* održavanje opreme i druge imovine nabavljene tokom projekta u skladu sa preporukama proizvođača i/ili dobavljača;
* čuvanje cjelokupne dokumentacije koja se odnosi na Ugovor sa UNDP od dana sklapanja Ugovora.

Korisnici su obavezni da dostavljaju izvještaje Projektu na godišnjem nivou do kraja 2023. godine, kako bi se omogućilo praćenje (monitoring) razvojnih efekata u sektoru poljoprivrede. U slučaju odstupanja ili nepoštivanja odredbi mjere podrške, UNDP će pokrenuti postupak za povrat sredstava.

# 7. NAČIN ISPLATE SREDSTAVA

Isplata sredstava odabranim korisnicima se može vršiti na dva načina:

1. Korisnik **finansira cjelokupnu investiciju** sopstvenim ili kreditnim sredstvima, a po završetku investicije i ispunjenja svih ugovornih obaveza dostavlja Projekti vrše isplatu odobrenih sredstava (refundiranje troškova).
2. Korisnik dobije **avansnu uplatu odobrenih sredstava** podrške za realizaciju predmetne investicije. U ovom slučaju će se koristiti instrument **bankovne garancije** za osiguranje odobrenih sredstava. Instrument bankovne garancije je detaljnije opisan u poglavlju 2.6. Visina bespovratnih sredstava kroz mjeru podrške investicijama u prerađivačke kapacitete i marketing poljoprivrednih i prehrambenih proizvoda.

# 8. PODRŠKA U TOKU REALIZACIJE INVESTICIJA

U skladu sa dostupnim projektnim resursima, Projekat će pružiti tehničku pomoć odabranim korisnicima sredstava financijske podrške u realizaciji odobrene investicije.

# 9. IZVJEŠTAVANJE I PRAVDANJE TROŠKOVA ZA PREDMETNU INVESTICIJU

**Izvještavanje**

Odabrani korisnici sredstava finansijske podrške su dužni vršiti izvještavanje o napretku provođenja predmetnog projekta, uključujući izvještaj(e) o napretku i završni tehnički izvještaj. Izvještaji o napretku trebaju sadržavati sve pojedinosti o aktivnostima i dokaze vezane uz provođenje predmetnog projekta a u skladu sa instrukcijama koje će korisnik dobiti nakon potpisivanja Ugovora o financijskoj podršci.

**Pravdanje troškova**

Pravdanje troškova za predmetnu investiciju će se vršiti putem finansijskog izvještaja i odgovarajuće dokumentacije, čiji datumi izdavanja mogu biti samo poslije datuma potpisivanja Ugovora.

Sve uplate vezane za investiciju i ugovor sa UNDP BiH se MORAJU vršiti isključivo putem bankovnog računa (100%) i moraju imati dokaz o plaćanju. Gotovinska plaćanja, kompenzacije i ostali vidovi plaćanja se neće prihvaćati. Finansijski izvještaj mora pratiti **orginalna** dokumentacija za pravdanje troškova (fakture, predračuni/ponude, otpremnice, carinske deklaracije, bankovni izvodi, nalozi za plaćanje i slično)**.**

Detaljne informacije o načinu i dinamici izvještavanja i pravdanja troškova korisnici će dobiti nakon potpisivanja ugovora o finansijskoj podršci.

Projekti će odabranim korisnicima osigurati odgovarajuće obrasce i upute za izvještavanje i pravdanje troškova.

# 10. KONTROLA REALIZACIJE INVESTICIJE I PRAĆENJE

Komisija sačinjena od predstavnika Projekata i institucionalnih partnera će provoditi detaljno praćenje provedbe odobrenih investicija. Podnosilac prijave se svojim potpisom na prijavi za ovaj javni poziv obavezuje da će omogućiti neometan i cjelovit pristup dokumentaciji, poslovnom prostoru i ostalim relevantnim objektima i opremi, kako bi se mogao utvrditi stvarni stepen provedbe investicije. Svrha takvih posjeta s jedne strane je provjera realizacije investicije u skladu sa dogovorenim planovima, provjera postojanje opreme, mašina i objekata koji su predmet investicije, njihove ispravnosti i namjenskog korištenja itd. S druge strane, posjete služe za prikupljanje informacija i podataka o izvršenju i učinku investicije u prerađivačkom kapacitetu u smislu povećanja produktivnosti, smanjenja troškova operacija, kao i povećanja prihoda i profitabilnosti.

Za vrijeme kontrole na terenu komisija će provjeravati poslovni i proizvodni prostor, objekte, uređaje i robu, kao i poslovnu dokumentaciju korisnika sredstava financijske podrške.

Praćenje korisnika će se vršiti i nakon završene investicije u toku trajanja Projekata. Korisnik je dužan sarađivati sa projektnim osobljem i komisijama za praćenje prilikom terenskih posjeta, kao i pružati potrebne informacije i dokumentaciju o samom poslovanju korisnika i uticaju provedene investicije na poslovanje korisnika.

Sve zloupotrebe odobrenih projektnih sredstava će biti istražene i po potrebi sankcionisane u saradnji sa nadležnim institucijama BiH, entiteta i drugih nivoa vlasti.

# 11. PROMOCIJA PROJEKATA I OZNAČAVANJE OBJEKATA I OPREME FINANSIRANIH KROZ MJERU PODRŠKE PROJEKTA

Korisnik sredstava mjere podrške s kojim se potpiše Ugovor u okviru ovog javnog poziva će biti propisno označen (poslovna jedinica) informativnom pločom koja jasno naznačava da je poslovanje tog korisnika financirano sredstvima EU kroz Projekte. Informativna ploča treba biti izrađena od trajnog materijala (npr. plastike, metala itd.) i treba nositi natpis „Finansirano sredstvima EU kroz projekt EU4AGRI“. Ovakva informativna ploča mora biti postavljena na najvidljivijem mjestu na zidu poslovnih prostorija/objekata u kojima je smješteno sjedište korisnika mjere podrške ili na glavnom ulazu u ured(e).

Osim ovakve opće informativne ploče koja se odnosi na rad korisnika mjere podrške, u slučaju sufinanciranja određene opreme, potrebno ju je označiti odgovarajućim označavajućim naljepnicama s tekstom „Finansirano sredstvima EU kroz projekt EU4AGRI “, a koje će imati sve zastave kao u slučaju informativne ploče. Dimenzije naljepnica će ovisiti o dimenzijama opreme na koju se stavljaju.

Ove označavajuće naljepnice i informativne ploče moraju biti vidljivo istaknute na opremi kroz period trajanja projekta. Troškove izrade informativne ploče kao i naljepnica će snositi UNDP dok je odgovornost korisnika sredstava da obezbijedi njihovo stručno postavljanje.

Dodatno, svim korisnicima mjere podrške bit će dostavljene smjernice o vidljivosti projekta EU4AGRI koje su obavezujuće pri promociji i kreiranju promotivnog sadržaja vezanog za investiciju.

# 12. IZMJENE I/ILI ISPRAVKE JAVNOG POZIVA

Javni poziv je moguće izmijeniti ili ispraviti najkasnije do 31.01.2023. godine. Izmjena i/ili ispravak Javnog poziva objavljuje se na web stranicama na kojima je objavljen Javni poziv.

# PRILOZI

**Prilog 1. Obrazac poslovnog plana (1a i 1b) / Obrazac Projektnog prijedloga (1c i 1d).**

Ovi dokumenti se sastoj iz dva dokumenta (Word i Excel) te se oba mogu pronaći u sekciji Prilozi. Ovisno o traženom iznosu podrške podnosilac popunjava Projektni prijedlog (za iznose do 80.000 KM – LOT1) ili Poslovni plan (za iznose veće od 80.000 KM – LOT2).

**Prilog 2. Pismo namjere za sufinansiranje ukupnih prihvatljivih troškova**

Ovaj dokument je dostupan kao poseban Word dokument i može se pronaći u sekciji Prilozi.

**Prilog 3. Rekapitulacija ulaznih sirovina**

Ovaj dokument je dostupan kao poseban Word dokument i može se pronaći u sekciji Prilozi.

**Prilog 4. Izjava o poslovanju u skladu sa UN global compact**

Ovaj dokument je dostupan kao poseban Word dokument i može se pronaći u sekciji Prilozi.

**Prilog 5. Izjava o povezanim licima**

Ovaj dokument je dostupan kao poseban Word dokument i može se pronaći u sekciji Prilozi.

**Prilog 6. Izjava Podnosioca prijave o broju radnih mjesta koja će biti kreirana**

Ovaj dokument je dostupan kao poseban Word dokument i može se pronaći u sekciji Prilozi.

1. Pod pojmom prerada podrazumijeva se dodavanje određene vrijednosti primarnim poljoprivrednim proizvodima i sirovinama što može da obuhvati širok spektar prerađivačkih aktivnosti zavisno od vrste proizvoda i načina plasmana na tržište (npr. proces termičke obrade, zamrzavanje, fermentacija, konzerviranje, sjeckanje, cijeđenje, sušenje, itd.). U skladu sa Javnim pozivom primarna proizvodnja prestaje kod skladištenja, hlađenja, sortiranja, kalibriranja i pakovanja svježih proizvoda, a prerada počinje kod procesa gdje se svježe voće i povrće obrađuje termički (npr. kuhanje, pasterizacija, zamrzavanje ili drugim procesima) i na taj način mijenja izgled, boju, miris, ukus, itd. Kod mlijeka primarna proizvodnja prestaje kod skladištenja, hlađenja i transporta svježeg mlijeka dok prerada počinje kod termičke obrade tj. pasterizacije. Kada je u pitanju meso, svi procesi od klaonice i dalje se podrazumijevaju preradom. Kod žitarica prerada počinje nakon sušenja i skladištenja i može uključiti procese kao što su mljevenje, ljuštenje zrna, hidrotermičke obrade zrna i sl. Primjer: čišćenje, pakovanje, kalibriranje svježeg kupusa u gajbu je primarna proizvodnja, dok je kiseljenje tog kupusa prerada. Plasman svježih poljoprivrednih proizvoda u svom izvornom stanju se generalno smatra primarnom proizvodnjom i nije prihvatljiva po ovom Javnom pozivu. [↑](#footnote-ref-2)
2. Povezana lica su fizička i pravna lica koja su međusobno povezana vlasništvom nad kapitalom ili upravlјanjem kapitalom ili rodbinskim vezama (povezana lica po rodbinskim vezama su lica; članovi porodice i to: a) bračni drug, roditelji, brat ili sestra tog bračnog druga, b) dijete, roditelji, brat, sestra, unuk ili bračni drug bilo koga od ovih lica, c) njegov krvni srodnik u pravoj liniji i u pobočnoj liniji do drugog stepena srodstva, usvojilac i usvojenik, srodnik po tazbini zaključno sa prvim stepenom i d) druga lica koja sa tim licem žive u zajedničkom domaćinstvu koja su povezana radi postizanja zajedničkih poslovnih cilјeva, tako da poslovanje i rezultati poslovanja jednog lica mogu značajno uticati na poslovanje, odnosno rezultate poslovanja drugog lica. [↑](#footnote-ref-3)
3. Prosti zbroj ostvarenih prihoda korisnika i povezanih lica, a ne konsolidovani podaci [↑](#footnote-ref-4)
4. Prihvatljiva je isključivo proizvodnja čaja. [↑](#footnote-ref-5)
5. Kod ljekobilja i začinskog bilja pod preradom se podrazumijeva procese obrade/prerade svježih poljoprivrednih proizvoda (udio svježih proizvoda je minimalno 50%) i proizvodnju isključivo prehrambenih proizvoda. [↑](#footnote-ref-6)
6. Prihvatljiva je prerada i proizvodnja koja se isključivo odnosi na prehrambenu industriju. [↑](#footnote-ref-7)
7. Isključivo proizvodi uključeni u 10.61 Proizvodnja mlinskih proizvoda i 10.73 Proizvodnja makarona, rezanaca, kuskusa i sličnih proizvoda od brašna i 11.05 Proizvodnja piva [↑](#footnote-ref-8)
8. U skladu sa opisom u SKDu 10.85 Proizvodnja gotove hrane i jela [↑](#footnote-ref-9)
9. Prema izvještaju o Socio-ekonomskim pokazateljima po općinama u FBiH za 2021. godinu, u V grupu (izrazito nerazvijene općine) spadaju sljedeće JLS: Ravno, Vareš, Domaljevac-Šamac, Ključ, Bužim, Drvar, Glamoč, Čelić, Teočak, Pale, Sapna, Bosansko Grahovo i Dobretići. U grupu IV (nerazvijene općine) spadaju: Grad Livno, Fojnica, Olovo, Grad Zavidovići, Foča, Kalesija, Grad Stolac, Grad Bosanska Krupa, Grad Cazin, Tomislavgrad, Gornji Vakuf-Uskoplje, Velika Kladuša, Prozor, Odžak, Sanski Most, Kladanj i Bosanski Petrovac. Izvještaj dostupan na sljedećem [linku](https://fzzpr.gov.ba/files/Socioekonomski%20pokazatelji%20po%20op%C4%87inama/Socioekonomski%20pokazatelji%202021_22_06_FINAL.pdf).

   Prema odluci Vlade RS, za 2021. godinu : Nerazvijene jedinice lokalne samouprave su: Bratunac, Višegrad, Vlasenica, Donji Žabar, Kostajnica, Ljubinje, Nevesinje, Novi Grad, Petrovac, Petrovo, Ribnik, Rogatica, Han Pijesak, Šamac i Šipovo. Izrazito nerazvijene jedinice lokalne samouprave su: Berkovići, Vukosavlje, Istočni Drvar, Istočni Mostar, Istočni Stari Grad, Jezero, Kalinovik, Kneževo, Krupa na Uni, Kupres, Lopare, Novo Goražde, Osmaci, Oštra Luka, Pelagićevo, Rudo, Srebrenica, Trnovo, Čajniče i Šekovići. Odluka je dostupna na sljedećem [linku](https://www.vladars.net/sr-SP-Cyrl/Vlada/Ministarstva/muls/Documents/Odluka%20o%20stepenu%20razvijenosti%20JLS%20za%202021.%20godinu.pdf). [↑](#footnote-ref-10)
10. Dodatno pojašnjenje: vrijednost od 15% se odnosi na iznos sredstava koji se tražio od Projekata , a ne na ukupne prihvatljive troškove npr. ukupni prihvatljivi troškovi su 200.000 KM, a od Projekata se traži 130.000 KM. Procenat od 15% se računa na iznos od 130.000 KM a ne od 200.000 KM. [↑](#footnote-ref-11)
11. Studija izvodljivosti može biti urađena na veći kapacitet od onog koji je potreban za potencijalnog podnosioca prijave. Projekat će kao potrebne kapacitete posmatrati 120% prosječne godišnje potrošnje, odnosno 100% godišnje potrošnje + 20% za eventualno povećanja potrošnje. [↑](#footnote-ref-12)
12. UNDP zadržava pravo da od podnosilaca prijave čiji projektni prijedlozi budu predloženi za finansijsku podršku, a prije potpisivanja ugovora, zahtjeva da dostave potvrde od nadležnih institucija (sud, MUP, i sl.) da dostave validne potvrde koje će potvrditi prethodnu izjavu podnosioca prijave. [↑](#footnote-ref-13)
13. UNDP zadržava pravo da od podnosilaca prijave čiji projektni prijedlozi budu predloženi za finansijsku podršku, a prije potpisivanja ugovora, zahtjeva da dostave potvrde od nadležnih institucija (sud, MUP, i sl.) da dostave validne potvrde koje će potvrditi prethodnu izjavu podnosioca prijave [↑](#footnote-ref-14)
14. Internet stvari označava povezivanje uređaja putem interneta. Predstavlja mrežnu infrastrukturu u kojoj fizičke i virtualne "stvari" svih vrsta komuniciraju i nevidljivo su integrirane. Radi se o mreži fizičkih predmeta u koje su ugrađeni senzori, softver i druge tehnologije u svrhu povezivanja i razmjene podataka s drugim uređajima i sistemima putem interneta. [↑](#footnote-ref-15)
15. Prihvatljive zemlje su: Austrija, Belgija, Bugarska, Češka Republika, Hrvatska, Kipar, Danska, Estonija, Finska, Francuska, Nemačka, Grčka, Mađarska, Irska, Italija, Letonija, Litvanija, Luksemburg, Malta, Holandija, Poljska, Portugal, Rumunija, Slovačka, Slovenija, Španija, Švedska, Velika Britanija, Albanija, Bosna i Hercegovina, Crna Gora, Srbija, Turska, Sjeverna Makedonija, Island, Lihtenštajn, Norveška, Alžir, Jermenija, Azerbejdžan, Belorusija, Egipat, Gruzija, Izrael, Jordan, Liban, Libija, Moldavija, Maroko, Sirija, Tunis, Ukrajina i Palestina i Kosovo. [↑](#footnote-ref-16)
16. Ukoliko bude potrebno, UNDP zadržava pravo prije potpisivanja ugovora zatražiti dokaze da se korisnik mjere podrške ne nalazi u navedenoj situaciji. [↑](#footnote-ref-17)
17. Pogledati fusnotu br. 16. [↑](#footnote-ref-18)
18. Vrijednosti grane prerade mlijeka: 1.14, vrijednost grane prerade voća i prerade maslina i povrća: 0.54, vrijednost grane vinarstva: 0.29, vrijednosti grane prerade mesa: 1.39, vrijednost grane prerade ribe: 1.75, vrijednost grane prerade žitarica: 0.65, vrijednost grane prerada jaja: 0.71, vrijednost grane prerada ljekobilja: 0.73 i vrijednost grane prerada meda: 0.71, vrijednost grane proizvodnja gotove hrane i jela 0.95. [↑](#footnote-ref-19)
19. Ovo je indikativan vremenski okvir koji je podložan izmjenama. Ukoliko do njih dođe biti će iskomunicirane putem web stranice [www.ba.undp.org](http://www.ba.undp.org) [↑](#footnote-ref-20)